Održana konferencija o finansiranju nevladinog sektora u BiH - Klix.ba\nOdržana konferencija o finansiranju nevladinog sektora u BiH\n16.12.2008. u 16:10\nInicirati kreiranje javnih politika koje će omogućiti trajnu finansijsku osnovu za djelovanje, održivost i nezavisnost nevladinog sektora u BiH, jedan je od zaključaka regionalne konferencije "Izazovi i perspektive razvoja nevladinog sektora u BiH", koja je održana danas u Sarajevu.\nOrganizirali su je Centri civilnih inicijativa (CCI) i Centar za promociju civilnog društva (CPCD), uz učešće oko stotinu predstavnika vladinog, nevladinog i poslovnog sektora, međunarodnih organizacija u BiH te gostiju iz Hrvatske i Mađarske.\nCilj je bio otvaranje javne debate o stvaranju stabilnih i trajnih politika finansiranja nevladinog sektora u BiH čija je misija zaštita interesa građana i civilnog društva te upoznavanje o praksama iz regiona i jugoistočne Evrope.\nProjekt menadžer CCI-a Adis Arapović kazao je predstavnicima medija da se nevladin sektor u odnosu na sve nivoe vlasti u BiH želi fokusirati na dva primarna izvora finansiranja – igre na sreću te poreznu politiku.\nOn je napomenuo da je Republika Srpska već donijela Zakon o igrama na sreću, što još nije učinjeno u Federaciji BiH. Očekuje se da bi se dio od prihoda igara na sreću mogao usmjeriti na djelovanje nevladinog sektora te drugih humanitarnih i organizacija civilnog društva.\nTo se također odnosi i na poreznu politiku, jer bi dio od obaveznog poreza mogao biti usmjeren u iste svrhe. Arapović naglašava da se danas veliki dio organizacija civilnog društva finansira najvećim dijelom iz međunarodnih izvora.\nPredstavnik CPCD-a Slaviša Prorok smatra da jačanje nevladinog sektora u BiH predstavlja pravi ispit demokratije, što je praksa u svim evropskim zemljama.\nPodsjetio je na sporazum koji je Vijeće ministara BiH s ovim sektorom potpisalo prošle godine. Njime je Vijeće ministara preuzelo obavezu da će sva sredstva namijenjena NVO sektoru u BiH sa svih nivoa vlasti biti transparentna i precizirana zakonom, uz kvalitetno definirane kriterije njihove raspodjele.\nUpravo je netransparentno usmjeravanje sredstava za NVO sektor u BiH istaknuto kao jedan od najvećih problema. Tako je u prošloj godini 110 miliona KM sa svih nivoa bh. vlasti usmjeren u te svrhe, a 25 miliona je dodijeljeno različitim organizacijama bez provedene tenderske procedure.\nMladen Ivanović iz Saveza gradova i općina u Hrvatskoj mišljenja je da najveću kočnicu u razvoju NVO sektora u BiH predstavlja državna administracija te komplicirano državno uređenje. Stoga je u Hrvatskoj pitanje finansiranja tog sektora riješeno mnogo lakše, zbog čega se već odavno prešlo na rješavanje sofisticiranijih pitanja.\nSarajka Flory Jagoda i sa 88 godina promoviše sefardsku kulturu\n25.11.2013. u 21:26\nPredstavnici nevladinog sektora nisu optimisti uoči razgovora u Briselu\n30.09.2013. u 10:14\nŠkaljić: Zajednički sastanak vladinog i parlamentarnog kolegija\n22.08.2013. u 14:13\nSutra sjednica Predstavničkog doma PSBiH\n16.12.2008. u 16:00


Dizajn Novog Nameštaja Archives - Imaginarium by Tijana Živanović\nNameštaj koji izrađujemo ima za cilj da kao detalj oplemeni prostor. Naročito je to primenjivo na modernim i minimalistički sređenim prostorima, gde jedna neobarokna stolica, bidermajer fotelja ili starinski kredenac može da nas vrati u prošlost i unese dozu neprolaznog stila, kulture i tradicije.\nS obzirom da je naš stil upadljiv i nekomercijalan, naši kupci ga najčešće vide u detalju, poput nekog ekscentričnog broša na jednostavnoj haljini.\nOno što nudimo nije stereotip, već nadogradnja i poigravanje, što na postojećoj bazi deluje šik, arty i tiho se nameće u celokupnom enterijeru. Radi se o druželjubivim komadima koji ne ugrožavaju ostali nameštaj u enterijeru ali su ipak svesni svoje tihe dominacije.\nPregled korpe „You’re mine“ je dodat u vašu korpu.\nAplike par, velike\nBeržerica za Jelisavetu\nĆilim jastuk, bordo\nĆilim jastuk, zeleni\nRSD 8,260.00 DETALJNIJENARUČI\nRSD 29,500.00 DETALJNIJENARUČI\nNova fotelja, raskosnih dimenzija, neznog izgleda\nRSD 177,000.00 DETALJNIJENARUČI


Narodni poslanici uputili zahtev za sazivanje odbora koji se bave pitanjem bezbednosti - Moderna Narodni poslanici uputili zahtev za sazivanje odbora koji se bave pitanjem bezbednosti - Moderna\nHome » Narodni poslanici uputili zahtev za sazivanje odbora koji se bave pitanjem bezbednosti\n« SMS najoštrije osuđuje brutalnost policije koja drugu noć za redom prebija goloruke građane\nKomšije, etničko čišćenje se ne slavi »\nNarodni poslanici još uvek aktuelnog XI saziva Narodne skupštine: Tatjana Macura, Marko Đurišić, Nenad Čanak, Gordana Čomić, Nemanja Radojević, Vladimir Đurić, Aleksandar Stevanović, Ljupka Mihajlovska, Olena Papuga i Nada Lazić uputili su danas zahteve Odboru za kontrolu službi bezbednosti i Odboru za odbranu i unutrašnje poslove da sazovu sednice na kojima će se razmatrati izveštaj o tome šta je prethodilo i kako je došlo do nereda i brutalnog odgovora predstavnika Ministarstva unutrašnjih poslova na ulicama Beograda i Novog Sada tokom protesta 7. i 8. jula 2020. godine.\nPozivamo predsednike navedenih odbora, mr Igora Bečića i Mariju Obradović, da u što je moguće kraćem roku upute zahtev nadležnom Ministarstvu koje će pripremiti izveštaj za članove navedenih odbora. Način na koji se policija ophodila u neredima koji su izbili na ulicama Beograda i Novog Sada nedopustiv je u civilizovanim i demokratskim društvima. Takva brutalnost na ovim prostorima je nezapamćena, i narodni poslanici imaju pravo da dobiju informaciju o tome šta je donosioce odluka navelo da izdaju naredbe o takvoj upotrebi sile prema građanima. Ukoliko se ustanovi da su data ovlašćenja prekoračena, pozivamo nadležne da se takvi pojedinci sankcionišu.\n13. jula 2020. / In SAOPŠTENJA / By moderna / Komentari su isključeni na Narodni poslanici uputili zahtev za sazivanje odbora koji se bave pitanjem bezbednosti


Francuska: Još 277 pacijenata preminulo, 21.703 zaraženo\nTanjug 7. januara 2021. 21:38\nPARIZ – Broj zaraženih korona virusom u Francuskoj uvećan je za 21.703, za skoro četiri hiljade manje nego prethodnog dana, ali i dalje znatno više od 5.000 novih slučajeva na dan koje je vlada postavila kao trenutni cilj.\nOd posledica kovid-19 preminulo je još 277 hospitalizovanih pacijenata, za šest manje nego juče, preneo je Rojters.\nU toku prethodnih sedam dana na bolničko lečenje primljeno je 7.736 obolelih, uključujući 1.171 pacijenta na odeljenjima intenzivne nege.\nFrancuska se po broju zaraženih nalazi na petom mestu u svetu sa 2.727.321 slučajem, a u zemlji je do danas preminuo 66.841 pacijent, što predstavlja sedmi najviši bilans među svim zemljama na svetu.\nRestorani, bioskopi i skijališta ostaće zatvoreni na početku kampanje imunizacije, jer se korona virus i dalje prebrzo širi, a bolnice su još uvek preopterećene, rekao je ranije u toku dana premijer Žan Kasteks.


Kraj za aktuelni Ford Mondeo u Evropi od marta 2022. godine\n25 Mar 2021 - 16:29 Vesti Link\nFord je prošle godine već prekinuo proizvodnju američkog Fusiona, dok će krajem marta 2022. godine prestati i proizvodnja njegovog evropskog brata Mondea.\nKompanija je saopštila da će sledeće godine prekinuti proizvodnju aktuelnog Mondea (limuzine i karavna) u fabrici u španskoj Valensiji, i to zbog sve većih promena u željama kupaca. Drugim rečima, zbog rasta popularnosti SUV/crossover modela i pada interesovanja za klasičnim limuzinama (segment tržišta u kome se nalazi Mondeo je od 2000. godine do danas smanjen za oko 80 odsto).\nOvde treba podsetiti da je Mondeo prve generacije u Evropi predstavljen početkom 1993. godine (kao zamena za dotadašnju Sierru), kao i da je do sada na Starom kontinentu prodato oko 5 miliona Mondea (svih generacija zajedno).\nMondeo će inače ostati u proizvodnju u Kini (verovatno još nekoliko godina), gde je prošle godine prošao kroz još jednu restilizaciju.\nS druge strane, Ford je saopštio da će Valensiji nastaviti da proizvodi MPV modele Galaxy i S-Max.\nNa kraju, Ford će kao indirektnu zamenu za evropski Mondeo i američki Fusion ponuditi novi model, i to u vidu povišenog karavana. Ovaj novitet se očekuje do kraja 2021. godine, ali ostaje pitanje imena pod kojim će se prodavati.


"Neka se i naš glas čuje" (Slobodna reč, 1968.) | Slobodna reč\nSvedoci smo ovih dana često i spontanih skupova na kojima miroljubivi građani ovoga kraja – eto, silom prilika, stežu pesnice protesta. To je i razumljivo, jer je upad stranih trupa u socijalističku Čehoslovačku i nas ozlojedio, razočaro i razuverio mnogo šta. Na primer, u iskrene namere socijalističkih zemalja, dobrosusedske i “bratske” odnose koje one “gaje” i slično.\nU svetu se ovih daa odnos snaga i odnosi među naordima menjaju. To je klima koju i mi osećamo, pa je time izaazvano narušavanje mirnog života naših građana izazvalo njihov revolt – i razumljiv i opravdan. Ističu se, zato, na svim brojnim sastancima iz ovih dana u vranjskom kraju oštre osude i jedinstvena podrška stavovima našeg partijskog i državnog rukovodstva. Naše građane danas boli najviše to što moraj da budu preokupirani činjenicom narušenog mira u Evropi, mada bi imali mnogo čime drugim da se pozabave i da svoj rad i život poboljšaju.\nS druge strane, okolnosti su nas nagnale da postanemo do kraja budni i spremni da po potrebi jedinstveno branimo sve one dragocene tekovine ratne i socijalsitičke revoucije. Te okolnosti nagone svakog od nas i da u klimi straha za slobodu koju imamo, shvati njen pravi, ogroman značaj. Danas reljefnije no juče, opipljivije no ikad ranije osećamo šta znači samoupravni socijalizam u ovoj zemlji i ša sve treba (ako zatreba) žrtvovati za njega.\nSvega smo, dakle, toga svesniji no ranije. Otuda je i manifestacija brige za sve progresivno u ovome društvu toliko prisutna danas svuda. Posebno je, opet, potvrđeno nesalomljivo i nerazrušeno bratstvo i jedinstvo jugoslovenskih naroda i narodnosti – koje su zajedničim naporima izgradile jugoslovenski socijalizam i spremne su da ga svim snagama brane od bilo čijeg ugrožavanja.\nNa mnogim skupovima koji se danas drže po radnim kolektivima, partijskim, sindikalnim, omladinskim i organizacijama Socijalističkog saveza izražava se jedinstvenost u osudi agresije na ČSSR i, na drugoj strani, u podršci progresivne jugoslovenske politike. Pre neki dan na skupu u organizaciji SSRN u Ristovcu, u poljaničkim selima, Krivoj Feji i drugde građani sa sela poručili su: “Pišite drugo, o ovome. Neka se i naš glas podrške jugoslovenskoj politici i osude agresije čuje u svetu!”\nTu poruku, evo, i beležimo.\nČlanak je izvorno objavljen 13. septembra 1968. godine.\nPrethodni članakGradski krizni štab: Pijace ostaju zatvorene ovog vikenda\nSledeći članakUdružena opozicija Srbije apeluje na Evropsku komisiju da Srbiju uključi u nabavku vakcina


Između umnog i duhovnog: Gesang der Jünglinge Karlhajnca Štokhauzena - ČASOPIS KUŠ!\nIzmeđu umnog i duhovnog: Gesang der Jünglinge Karlhajnca Štokhauzena\nilustracija: Biljana Rakić\nKarlhajnc Štokhauzen (Karlheinz Stockhausen, 1928‒2007) bio je nemački kompozitor koji je svojim stvaralaštvom otvorio nove puteve klasične muzike. Opus ovog autora izuzetno je bogat i raznolik, a upravo novi pristup muzici, ali i novi medij kroz koji je i pomoću koga je stvarao muziku, doprineli su da se njegovo ime vezuje, kako za integralni serijalizam, tako i za elektronsku muziku. Kompozitorova zainteresovanost za elektronsku muziku (koja će ga kasnije intenzivno okupirati), vezuje se za 1952/53. godinu. Od tog trenutka, ime Karlhajnca Štokhauzena postaće sinonim baš za ovu vrstu muzike. Dve Elektronske studije (Elektronische Studien I & II ) nastaju u periodu između 1954. i 1955. godine i pripremaju polje za naredno ostvarenje, Pesmu mladića (Gesang der Jünglinge) iz 1955/56, koje će ostati poznato kao prvo remek-delo Štokhauzena.\nOno što je od velikog značaja za promatranje, analiziranje i poimanje muzike Štokhauzena jeste njegova poetika čiji su glavni elementi religija i inovacija. Od posebnog značaja za poetiku kompozitora jeste i koncept umno duhovnog (das Geistig-Geistliche), specifičan zbog toga što je u njegovom fokusu ,,prostor” koji obuhvata putanju od umnog do metafizičkog, božanskog, transcendentnog, a koji se samim tim prožima sa religijom. Čini se da je ona upravo opšte mesto ne samo u stvaralaštvu kompozitora, već i u načinu njegovog razmišljanja o muzici, ali i percepciji Boga i religije. Premda je misa Pesma mladića jedno od reprezentativnih dela u kompozitorovom opusu i da ima vrlo simbolično značenje za njega, mislim da je pogodno za promatranje i potvrdu upravo Štokhauzenovog stava prema slobodi i novom u muzici, što pak dalje, u ovom slučaju i posredstvom teksta vodi u pomenuti ,,prostor” između umnog i duhovnog. Takođe, treba uzeti u obzir to da ,,nova muzika kao veličanje rekonekcije umetnika koji se oslobodio estetskih konvencija, socijalnih restrikcija i političkih ideologija, uz ,,božansko stvaranje” može biti shvaćena kao formula koja baca novu svetlost na odnos religije i umetnosti u muzici Karlhajnca Štokhauzena. Pesma mladića je revolucionarna iz više razloga, a evo nekih aspekata značajnih za tumačenje paradigmi u njegovom delu.\nVrlo inovativan potez je upotreba elektronike u žanru u kome se to ne očekuje, te tako predstavlja prvu misu u istoriji muzike u kojoj se elektronski generisani zvuci kombinuju sa neelektronskim. U ovom delu kompozitor kombinuje elektronsku muziku, tačnije sintetičke tonove, kratke tonove izuzetne visine, tzv. blipove i semplove glasa dečaka. Potrebno je dotaći se i teksta, njegove primene u delu i značenja, što sa sobom povlači i pitanje tretmana glasa u kompoziciji Pesma mladića. Naime, tekst je preuzet iz novozavetne Knjige o Danijelu, a termin ,,mladić” koji stoji u naslovu i himne i Štokhauzenovog dela referira na mladiće koje vavilonski kralj, Nabukodonosor, baca u peć jer su se protivili molitvi. Iz ovog teksta, kompozitor je preuzeo jedanaest stihova, a treba istaći da je svaki stih počinjao rečima ,,Hvalite Gospoda”. Zanimljivo je da kompozitor posebno ističe ove dve reči koje ujedno možemo da posmatramo i kao refren kompozicije. Iako je većina teksta nerazumljiva, dve pomenute reči se jasno čuju i predstavljaju objedinjujući element kompozicije.\nKroz tekst i njegovo ,,omuzikaljenje” u navedenom delu stvara se mogućnost za konkretnije doticanje srži kovanice umno-duhovnog koja je svoju primenu pronašla i u ovoj misi. Kako navodi Günter Peters, nemački autor koji je pisao o stvaralaštvu kompozitora, Pesmom mladića ,,Štokhauzen je želeo da jezik reči oslobodi diskurzivne fiksacije i da ih prenese u beskrajni univerzum zvučnih vibracija”, što dalje implicira da je jezik sam po sebi vibracija, i to vibracija prirode, vibracija genija Boga. Dakle, ono što Štokhauzen želi da postigne jeste da reči oslobodi apriornog značenja, i da ih, u ovom delu, ,,pusti” da ,,vibriraju” zajedno sa muzikom. Na taj način tekst, ali i sam jezik prevazilaze funkciju racionalnog (jezika), što omogućava razumevanje koncepta umno-duhovnog, gde se na primeru Pesme mladića ,,jezik reči i elektronski generisan zvuk uzdižu u spiritualni svet”, dakle, postaju oslobođeni spoljnih pravila, a samim tim i metafizički.\nNa kraju, čini se da je odnos koji je Štokhauzen imao prema muzici od velikog značaja upravo za promatranje i praćenje putanje od umnog do duhovnog. Ostvarenje Pesma mladića koje se nalazi na samom početku kompozitorove delatnosti na polju elektronske muzike otvara brojne puteve za razumevanje ličnosti Štokhauzena koja je prožeta religijskim osećanjima. Stvaranje muzike za ovog kompozitora je samo po sebi religijski čin jer se kroz njega autor obraća Bogu i stvara u njegovu čast. S tim u vezi, smatram da je Pesma mladića tek jedno od dela iz Štokhauzenovog opusa u kome je moguće iščitati vrlo kompleksan odnos između religije i muzike, zatim između teksta i jezika što se umnogome, kada je posredi ovo delo, odražava na vezu između umnog i duhovnog.\npiše: Dunja Savić\n← ULUPUDS-ova 50. JUBILARNA MAJSKA IZLOŽBA\nŠta slavimo 16. juna na Blumsdej? →


DW: ‘BiH je definitivno digla ruke od svojih građana’ – Magazin Plus\nHome/-TopSLIDE/DW: ‘BiH je definitivno digla ruke od svojih građana’\nDW: ‘BiH je definitivno digla ruke od svojih građana’\nREZULTATI 30 GODINA VOĐENJA POLITIKE U BIH\nU Beogradu i danas vakcinacija susjeda: ‘BiH je definitivno digla ruke od svojih građana’\nJedino osiguranje koje stanovništvo BiH ima, trenutno je vakcinacija u Srbiji, koja bi, prema nezvaničnim najavama, mogla biti produžena i nakon ovog vikenda\nGrađani BiH masovno odlaze na vakcinaciju u Beograd i ovog vikenda, nakon što je Srbija dozvolila imunizaciju i bez prijave. Od 1,2 miliona naručenih vakcina iz covaxa, u BiH je stiglo svega 49800, piše Deutsche Welle.\n„Odlučila sam da odem jer je jasno da prioritet donosiocima odluka u BiH nije zdravlje građana. Čekanje da se smiluju, dogovore, organizuju, je po mom mišljenju luksuz koji nemamo“, počinje priču Dobrila Močević sa Pala, koja je prekjuče (26.3.) vakcinisana na Beogradskom sajmu, u hali 3. Ogorčena je, jer domaće vlasti ni nakon višemjesečne šuplje diplomatije, nisu uspjeli da obezbijede vakcine za svoje građane. Nije joj preostalo ništa drugo, nego da se prijavi putem obrazca eUprave Republike Srbije.\n„Prijavila sam se 4. februara, dobila poziv za vakcinaciju i otišla da se vakcinišem. Veliko je olakšanje kada čovjek dobije vakcinu, iako nas to ne amnestira od pridržavanja svih mjera koje su na snazi. Beskrajno sam zahvalna na mogućnosti da dobijem zaštitu već sad, jer u svojoj državi, u kojoj plaćam zdravstvo i druge poreze, ko zna kada ću. Svi hvale odličnu organizaciju i ja ću samo da potvrdim – nešto što bi trebalo da preuzmemo ali vjerujem da nećemo jer “znamo mi sve bolje…”, kaže Dobrila, podsjećajući na sva obećanja vlasti u BiH o spremnosti na proces imunizacije, koji je na kraju doživio fijasko.\n„Ali ovo je zaista globalni poduhvat s velikim brojim onih koji u njemu učestvuju i doprinose mu. Vakcine spašavaju živote i smanjuju broj hospitalizovanih osoba. Istraživanja pokazuju da su Fajzer i AstraZeneca visokoefikasne i sigurne”, rekao je Field.\n„Pozvali smo domaće privrdnike da prijave svoje zaposlene za vakcinaciju u Srbiji u subotu i nedjelju na Beogradskom Sajmu. Prijava je vršena na sajtu Privredne komore, tako što ispune formular kojim daju saglasnost za primanje vakcine, čime ubrzavaju cijeli proces. Prelazi se preko graničnog prelaza u Rači a obavještena je i Granična policija Srbije o pojačanom saobraćaju na granici”, kaže Vladimir Blagojević iz Privredne komore RS.


Otvoren novi javni poziv za poslodavce „Zaposleni po meri vašeg biznisa“ švajcarsko-srpskog projekta „Znanjem do posla“ - E2E Znanjem do posla\nOtvoren novi javni poziv za poslodavce „Zaposleni po meri vašeg biznisa“ švajcarsko-srpskog projekta „Znanjem do posla“\nNiš, 20. april 2022. godine – Projekat „Znanjem do posla“ (E2E) kao partnerstvo vlada – Švajcarske i Srbije, danas je zvanično otvorio novi javni poziv za poslodavce, Trening platforme za obuke na radnom mestu „Zaposleni po meri vašeg biznisa“. Od 2016. godine ovaj projekat pomaže kompanijama da pronađu kvalifikovane zaposlene, a mladima da nađu dobar posao i do sada je obuke na radnom mestu prošlo 1.678 mladih, a više od 75 odsto mladih se odmah zaposlilo. U obukama su učestvovale 132 kompanije i 30 partnera iz javnog sektora i civilnog društva.\n„Veliko je zadovoljstvo biti jedan od domaćina ovog izuzetnog projekta u okviru koga će mladi dobiti šansu da kroz obuku u jakim i ozbiljnim lokalnim kompanijama steknu dragocena znanja i veštine i time olakšaju svoj put do zaposlenja. Osnaživanjem mladih u razvoju karijere i afirmacijom njihovih talenata, ulažemo u našu budućnost i verujem da će se ovaj program još jednom pokazati kao uspešan način da nezaposleni mladi ljudi lakše dođu do posla, a lokalni poslodavci do odgovarajućeg kadra“, izjavio je Aleksandar Milićević, direktor Regionalne privredne komore Nišavskog, Pirotskog i Topličkog upravnog okruga.\nZamenik šefa saradnje Ambasade Švajcarske u Srbiji, Derek Džordž izrazio je zadovoljstvo što se nalazi u Nišu i što svedoči otpočinjanju saradnje između grada Niša i projekta ‘Znanjem do posla’ koji podržava Švajcarska. “Danas otvaramo novo poglavlje za mlade, kompanije i grad Niš, a za to nema boljeg mesta od Naučno-tehnološkog parka, sa kojim Švajcarska takođe sarađuje na unapređenju start-ap ekosistema u jugo-istočnoj Srbiji. Želimo da utičemo na modernizaciju zapošljavanja mladih, da mladi ljudi dobiju karijerno vođenje i savetovanje i stiču praktične veštine koje su tražene u lokalnim kompanijama. Zauzvrat, kompanije su u mogućnosti da regrutuju visoko motivisane nove zaposlene sa veštinama koje su im potrebne. Iskustvo Švajcarske pokazuje da to koristi lokalnim zajednicama u celini. Grad Niš se prirodno uklapa u napore E2E projekta u kontekstu zapošljavanja mladih. To je razlog zašto smo odlučili da danas ovde u Nišu pokrenemo novi Poziv za poslodavce, kako bismo pozvali kompanije da nam se pridruže kako bi se mladi ljudi iz Niša što bolje snašli na lokalnom tržištu rada.”\n„Projektom „Znanjem do posla“ okupljamo ključne aktere koji se bave zapošljavanjem mladih i doprinosimo boljoj usklađenosti potražnje i ponude posla kroz razvoj konkretnih kompetencija mlade kompetentne radne snage. Budžet za obuke koji je izdvojen za ovaj poziv, u vrednosti od 75 miliona dinara, biće rezultat zajedničkog finansiranja, gde preduzetnici, mikro i male kompanije učestvuju sa minimum 30 odsto ukupnog budžeta, a kompanije srednje veličine i velike sa minimum 50 odsto ukupnog budžeta za obuku. Pozivamo poslodavce zainteresovane za organizovanje obuke na radnom mestu da elektronskim putem popune prijavni formular na internet stranici projekta: www.znanjemdoposla.rs ili da kontaktiraju jednog od lokalnih partnera projekta u Nišu, Kragujevcu, Kruševcu, Pirotu, Knjaževcu, Šapcu i Požegi“, istakao je Oliver Štrajt, direktor projekta „Znanjem do posla“.\nDo sada, četiri lokalne samouprave Čačak, Pirot, Kralјevo, Kragujevac odlučile su da finansijski podrže programe obuka na radnom mestu, a snažno uklјučivanje lokalnih zajednica u model učenja na radnom mestu, koji projekat E2E promoviše, obezbediće dugoročno rešenje za obuke u lokalnim zajednicama.


Brnabić o štrajku glađu Maje Pavlović: Spremna sam da pomognem | TV KANAL 9 NOVI SAD\nNaslovna EMISIJE Brnabić o štrajku glađu Maje Pavlović: Spremna sam da pomognem\nVIDEO K9: Povodom štrajka glađu direktorke novosadskog TV Kanala 9 Maje Pavlović, da je spremna da pomogne i uvek i sa svakim razgovara gde god i kada god je potrebno, ako na taj način može da doprinese rešavanju problema.\nBrnabić je izjavila da se, kao predsednica vlade, trudi da u okviru ovlaćenja koja joj daju Ustav i zakon, uvek kada je to moguće reaguje na svaku pritužbu građana.\n“U vezi sa slučajem direktorke novosadskog TV Kanala 9 Maje Pavlović spremna sam da pomognem i razgovaram ali, koliko sam upoznata, njen zahtev je da sud donese presudu”, izjavila je sinoć Brnabićeva.\nPremijerka Srbije je ukazala da, kako je navela, ni kao građanka, ni kao predstavnica izvršne vlasti ne sme i ne može da se meša u sudske odluke.\n“Niti mogu da se mešam, niti mogu da zauzimam strane, iznosim mišljenje ili na bilo koji način utičem na ishod sudskog postupka, budući da je sudska vlast u potpunosti samostalna i nezavisna u svom radu. Jedino što mogu da uradim jeste to što može i gospođa Maja Pavlović: da se nadam da što pre dođe do okončanja tog postupka”, navela je u saopštenju predsednica Vlade Srbije.\nBrnabić je izrazila nadu da će direktorka TV Kanala 9 Maja Pavlović prekinuti štrajk glađu i pozvala je da ne ugrožava svoje zdravlje.\nMaja Pavlović štrajkuje glađu od 15. aprila, podsetimo, zbog nagomilanih problema koji su nastali nečinjenjem državnih i pravosudnih organa. Mogućnost rešenja tih problema vidi u razgovoru s predsednicama Vlade Srbije i Ustavnog suda kojima je uputila inicijativu za održavanje sastanka.\nPrethodni tekstUskršnje igrarije u Korzo parku\nSledeći tekstPIJAČNI BAROMETAR, 26.4.2019.


Pirelli i Rostec otvorili drugu proizvodnu liniju u Voronježu\nVoronjež, 30. januar 2013 - Kompanija Pirelli i Ruske Tehnolgije (Rostec) danas su saopštile da otvaraju drugu proizvodnu liniju u nijhovom zajedničkom ulaganju, fabrici u Vornježu u južnoj Rusiji. U novoj proizvodnoj liniji Voronjež 2 Pirelli je primenio najsavremenije tehnološke standarde što će omogućiti početak proizvodnje premium guma visokih performansi, a posebno zimskih guma, već od marta 2013. godine.\nModernizacija fabrike koja je potpuno u skladu s standardima kvaliteta Pirelli-ja zahteva instaliranje nove opreme i investicije od 56 miliona evra u 2012-toj godini. Stručnjaci iz Voronježa će imati priliku da kroz programe obuke usavrše svoja znanja u Pirelli-jevim fabrikama u Italiji, Turskoj i Nemačkoj. Za samo jednu godinu fabrika u Voronježu je postala najmodernija fabrika guma u Rusiji. U planu su nove investicije od 44 miliona evra do 2015. godine kada će fabrika dostići pun kapacitet od 4 miliona guma godišnje. Ukupne investicije u fabriku u Voronježu će tada dostići 100 miliona evra.\n“Rusija je ključno strateško tržište za Pirelli. Fabrika u Voronježu je odličan primer saradnje između ruskih vlasti i industrije sa međunarodnom kompanijom koja poseduje iskustvo i tehnologiju. Mi nameravamo ne samo da proizvodimo premium gume svetske klase koje zadovoljavaju potrebe ruskih potrošača, nego da formiramo veliki i efikasan logistički centar u Voronježu, koji će isporučivati gume domaćim i stranim kupcim”, rekao je predsednik i izvršni direktor kompanije Pirelli Marko Tronćeti Provera.\nSIBUR i Pirelli zajedno na ruskom tržištu


Pokrenuta web aplikacija eKonsultacije\nDanas je u zgradi Parlamentarne skupštine Bosne i Hercegovine (BiH) službeno predstavljena i pokrenuta web aplikacija „eKonsultacije“ (https://ekonsultacije.gov.ba/).\nSvrha web aplikacija "eKonsultacije" je da se građanima, putem interneta, omogući pristup potpunim i pravovremenim informacijama o procesima donošenja određenih pravnih akata, kao i da se osigura pouzdan komunikacijski kanal kojim bi mogli učestvovati u javnoj politici.\nWeb aplikacija "eKonsultacije" je razvijena u okviru projekta koji financira Evropska Unija (EU) pod nazivom „Izgradnja kapaciteta institucija vlasti pri angažiranju u političkom dijalogu sa predstavnicima civilnog društva u BiH“ (CBGI).\nPredstavljajući web aplikaciju, gdin. Renzo Daviddi, zamjenik šefa Delegacije EU u BiH je izjavio: „Uspješnom implementacijom CBGI projekta, danas smo u prilici da građanima BiH predamo na korištenje jedan moderan internet alat, kojim na jednostavan način, mogu podijeliti svoje mišljenje o prijedlozima pravnih propisa koji se usvajaju u institucijama BiH“.\nMinistar pravde Bosne i Hercegovine, Josip Grubeša je također dodao: „Ministarstvo pravde BiH je u prethodnim godinama uložilo znatne napore kako bi se unaprijedio sistem transparentnosti, saradnje i otvorenosti prema građanima i organizacijama civilnog društva. Kruna tih napora je web aplikacija „eKonsultacije“.“\nWeb aplikacija također osigurava pouzdan komunikacijski kanal za učešće građana u kreiranju javnih politika. Ideje, sugestije i dodatne informacije prikupljene na ovaj način biće korištene za unapređenju javnih politika koje su u nadležnosti institucija BiH.\nFunkcionalni dijalog sa predstavnicima civilnog društva i učešće građana u procesu kreiranja i provedbi javnih politika važan je element procesa evropskih integracija. Stoga pozivamo građane BiH da iskoriste „eKonsultacije“ i da svojim konstruktivnim prijedlozima i razmjenom mišljenja unaprijede kvalitetu pravnih propisa koji se donose u institucijama BiH.\nEKonsultacije - Video tutorijal\nPogledajte i upoznajte se na koji se način možete registrovati i učestvovati u radu eKonsultacija:\nEKonsultacije - Promotivni video clipovi\nPogledajte verziju sa slikarom\nPogledajte verziju sa menadzerom\nPogledajte verziju sa glumcem\nEU finansira projekat „Izgradnja kapaciteta institucija vlasti pri angažiranju u političkom dijalogu sa predstavnicima civilnog društva u BiH“(CBGI) u iznosu od 297,820.00 eura iz sredstava IPA 2012: Program za BiH u okviru IPA komponente tranzicione pomoći i izgradnja institucija.\nCilj projekata je jačanje kapaciteta i znanja državnih službenika kako bi se razvila sposobnost vladinih institucija za učinkovito uključivanje u politički dijalog.\nZa više informacija, molimo Vas da posjetite www.cbgi.ba i CBGI in BiH facebook stranicu, kao i CBGI twitter CBGIinBiH


Kup Koraća: Derbi za finale, Mega - Vojvodina\nKup Koraća: Derbi za finale, Mega – Vojvodina\nTanjug 13. februara 2021. 06:20\nNOVI SAD – Košarkaši Crvene zvezde i Partizana večeras se od 21 sat sastaju u polufinalu Kupa Radivoja Koraća u Novom Sadu.\nVečiti rivali će odlučiti ko će se za trofej boriti sa pobednikom duela Mega – Vojvodina, koji počinje od 18.30.\nZvezda je u Novi Sad stigla bez petorice prvotimaca koji su pozitivni na COVID-19, a trener Dejan Radonjić ističe da je za sve u klubu u ovom trenutku najvažnije da je stanje bolesnih, odnosno zaraženih igrača, plus trojice trenera i dvojice članova stručnog štaba bolje.\n“ I to je vest koja je zaista od izuzetnog značaja za sve nas u ovom trenutku. Što se same utakmice tiče, sigurno je da će Partizan koristiti sve prednosti koje ima u ovom trenutku, ali na nama je da damo sve od sebe i da odigramo tu utakmicu najbolje što možemo. Ponavljam, mi smo zaista srećni što uopšte možemo da igramo ovaj kup“ rekao je trener crveno-belih za klupski sajt.\nTrener Partizana Saša Filipovski ističe da je ključ za pobedu protiv večitog rivala pametna igra u odbrani i napadu.\n„Zvezda ima individualni kvalitet, na svakoj poziciji ima mnogo kvalitetnih igrača, igraju sa visoko rotacijom i visokim intezitetom, tu će biti ključ kako ćemo odigrati, pametno i fizički u odbrani i napadu. Znamo da će igrati agresivno, da će nas pokrivati po celom terenu. To će biti glavni zadatak mojih igrača, da se tu suprotstavimo, jako, čvrsto i da odigramo pametno“, poručio je Filipovski, trener ekipe koja ima tri osvojena trofeja u nizu.\nZvezda je u četvrtfinalu ubedljivo savladala Radnički iz Kragujevca (108:47), dok je Partizan bio bolji od Borca iz Čačka (76:72).


Države Zapadnog Balkana najgore su u Evropi kada je u pitanju nivo digitalne spremnosti, a u svetu se nalaze među prosečnim zemljama, pokazuje analiza kompanije CISCO.\nPrema tom izveštaju, Crna Gora je najbolje plasirana zemlja regiona; od ukupno 141 države, ona se našla na 53. mestu, Srbija je na 56, Severna Makedonija na 60, Bosna i Hercegovina na 69, dok je najgore plasirana zemlja regiona i Evrope Albanija na 71. mestu. Od država bivše Jugoslavije, Slovenija je na 28. mestu, a Hrvatska na 40.\nSingapur može da se pohvali najvišim nivoom digitalne spremnosti na svetu. Iza njih su Luksemburg, SAD, Danska i Švajcarska.\nLista digitalne spremnosti napravljena je na osnovu sedam osnovnih komponenti koje pokrivaju poslovno i državno investiranje, lakoću poslovanja, okruženje za razvoj start ap projekata, usvajanje tehnologije, tehnološku infrastrukturu, ljudski kapital i osnovne potrebe.\nOd zemalja regiona, po pojedinačnim oblastima, Bosna i Hercegovina je najgore rangirana kada su u pitanju investicije, lakoća poslovanja i start ap okruženje, a zajedno sa Hrvatskom ne mogu da se pohvale ni primenom novih tehnologija.\nPiše: Nikola Radišić / N1\nPrethodni tekstHuawei obećao 5G telefone ispod 150 dolara\nSledeći tekstHuawei: Napravićemo jeftinija autonomna vozila!


Fotografije sa odmora - Domino Magazin\nNaslovna IT Fotografije sa odmora\nVreme godišnjih odmora se polako bliži kraju i fotografije koje ste napravili tokom boravka na vašoj omiljenoj turističkoj destinaciji treba materijalizovati u neki od sve popularinijih digiralnih foto ramova. Ako spadate među korisnike koji vole da im fotografije uvek budu na dohvat ruke savetujemo da razmisle o kupovini kvalitetnog foto MF uređaja. HP u svojoj ponudi ima dosta zanimljivih modela među kojima se posebno izdvaja Photosmart Plus.\nHP Photosmart Plus predstavlja kompletno rešenje za štampanje, skeniranje i kopiranje. Poseduje WiFi modul koji omogućava bežično štampanje fotografija, Web sadržaja i graičkih dokumenata. HP Photosmart Plus spada među brže modele iz Photosmart porodice i u stanju je da paralelno obavlja nekoliko funkcija, što do sada nije bio slučaj sa MF jedinicama ovog tipa. Uređaj poseduje TouchSmart ekran veličine 6.1 cm preko koga je moguće pregledati, editovati i štampati fotografije i bilo koji drugi materijal, bez potrebe za interakcijom sa računarom. HP Photosmart Plus je baziran na HP-ovoj 178 seriji kertridža (četiri odvojena kertridža), što garantuje visok kvalitet štampe teksta, grafike i fotografija. Otisci se brzo suše i otporni su na vodu i otiske prstiju. Nove boje su optimizovane i za porozne foto papire, pa tako sada ne morate da mislite koji se foto mediji nalazi u vašem printeru. Ako sagledamo sve mogućnosti koje nudi i u obzir uzmemo da donosi raznovrsnu konektivnost, cena mu je sasvim korektna. Prvih septembarskih dana očekuje se i na domaćem tržištu.\nCena (sa PDV-om): 16.300,00 dinara


NVO „Sjeverna zemlja“: Akcija uređenja obilaznice | Opština Berane\nNVO „Sjeverna zemlja“: Akcija uređenja obilaznice\nPredstavnici NVO „Sjeverna zemlja“, uz podršku Komunalnog preduzeća, uljepšali su dio obilaznice u Beranama sadnjom 100 sadnica različitog bilja duž 400m pomenute saobraćajnice, koja ujedno predstavlja i gradsko šetalište.\nOva akcija je samo jedna u nizu aktivnosti koje će se realizovati u našem gradu, u sklopu projekta „Cvetni park – ogledalo mog grada“, koji se finansira sredstvima Opštine Berane za 2018. godinu.\nOsnovni cilj ove akcije je dati doprinos unapređenju kvaliteta života građana Berana i sredine u kojoj žive kroz konkretan primjer – uređenje grada.\nVažno je naglasiti da je prvobitno planirano uređenje Cvetnog parka, ali da su se zbog najave ulaganja drugih donatora, preusmjerila sredstva kako bi se ovim projektom nastavile aktivnosti na uljepšavanju obilaznice.\nU ovoj akciji su učestvovali Vida Ivanović i Zoran Jojić, članovi Komisije za raspodjelu sredstava nevladinim organizacijama Opštine Berane.


Djoković stavio na humanitarnu aukciju opremu u kojoj je osvojio Rolan Garos - Sportske.net\nDjoković stavio na humanitarnu aukciju opremu u kojoj je osvojio Rolan Garos\nPrvi teniser sveta Novak Djoković stavio je na humanitarnu aukciju opremu u kojoj je ove godine osvojio Rolan Garos, jedini grend slem trofej koji mu je nedostajao.\nKako se navodi u saopštenju, aukcija koja je organizovana u saradnji sa "eBay" aukcijskom platformom počinje danas i trajaće do 4. jula. Djokovićevi navijači širom sveta će tako biti u prilici da licitiraju za potpisanu "Uniqlo" opremu sa ovogodišnjeg finala na pariskoj šljaci.\nOprema će biti postavljena na "eBay" u delu "Sportski suveniri", podgrupa "Teniski suveniri".\nUčesniku koji na aukciji ponudi najviše pripašće majica i šorts sa Djokovićevim autogramom sa meča kojim je kompletirao karijerni grend slem osvajanjem Rolan Garosa. On je time postao tek treći teniser kome je pošlo za rukom da osvoji četiri uzastopna grend slema.\nOva aukcija je prva u nizu sa suvenirima koji simbolišu Djokovićev trijumf na Rolan Garosu. Na narednoj, zakazanoj za 8. jul, u ponudi će se naći novi predmet iz prekretnice u Djokovićevoj karijeri, koji će biti predstavljen tokom sledeće nedelje, piše u saopštenju.\nSav prihod od aukcije namenjen je "Novak Djoković fondaciji". Sredstva će biti uložena za finansiranje predškolskih edukativnih programa, rekonstrukciju i izgradnju vrtića i škola kao i obuku vaspitača i nastavnika u Srbiji.\n"Pobeda na Rolan Garosu za mene je nezaboravan i važan trenutak. Tog dana uspeo sam da ostvarim još jedan svoj san kao teniser. Aukcijskom prodajom opreme koju sam nosio na tom meču nadam se da ćemo prikupiti značajna sredstva kako bismo pomogli deci da dostignu svoj puni potencijal i da sanjaju i ostvare velike snove, kao ja", rekao je Djoković.\nNacionalni direktor fondacije Jelena Djoković navela je da predškolsko obrazovanje može da promeni život dece na bolje.\n"Nažalost, uprkos njegovom značaju, svako drugo dete u Srbiji nema mogućnost da pohadja predškolske programe. Zato želimo da im pomognemo tokom ključnog perioda njihovog razvoja i obezbedimo im najbolje\nuslove za učenje, igru i napredak kako bi jednog dana postali osnaženi pojedinci koji stvaraju bolju budućnost naše zemlje. Aukcija pruža Novakovim vernim fanovima priliku da na ovakav način podrže rad fondacije", rekla je supruga prvog tenisera sveta Jelena Djoković.


Jul 28, 2021 13:35\nMinistarka rudarstva i energetike Zorana Mihajlović razgovarala je danas sa ambasadorom Španije u Srbiji Raulom Bartolomeom o ekonomskim odnosima dve zemlje, a posebno je naglašena mogućnost intenziviranja saradnje u energetskom i rudarskom sektoru i učešća španskih kompanija u izgradnji novih energetskih kapaciteta koji koriste obnovljive izvore.\nMihajlović je rekla da su zakoni koji su doneti osnova za sprovođenje procesa energetske tranzicije i istakla da potencijali za saradnju dve zemlje u oblasti rudarstva nisu u potpunosti iskorišćeni.\n"Hvala Vladi Španije na podršci našem teritorijalnom integritetu i suverenitetu, kao i na putu ka punopravnom članstvu u EU. Političke odnose trebalo bi da prati i bolja ekonomska saradnja, posebno u oblasti energetike", rekla je Mihajlović, a saopšteno iz Ministarstva.\nPodsetila je da je Srbija usvojila četiri nova zakona koja su u skladu sa najvišim EU standardima.\nNavela da Srbija sada ima zakon o korišćenju obnovljivih izvora energije, koji je, ističe, jako važan i koji predstavlja osnovu za novi investicioni okvir.\n"Vrednost projekata novog investicionog ciklusa je 17 milijardi evra, od čega će najmanje pet milijardi biti u oblasti OIE. Uskoro predstavljamo i knjigu projekata i španske kompanije su dobrodošle, s obzirom na iskustvo koje imaju. Postoji dovoljno prostora da saradnju u ovoj oblasti podignemo na viši nivo", rekla je ministarka.\nBartolome je izazio zadovoljstvo zbog činjenice da ne postoje nerešena pitanja u odnosima dve zemlje i istakao da ekonomska saradnja treba da prati odlične političke veze.\n"Apsolutno smo posvećeni unapređenju ekonomskih odnosa, jer postoji veliki prostor za španske investitore, posebno zbog odličnih uslova koji postoje u Srbiji. Verujem da možemo zajedno da radimo na povećanju kapaciteta koji koriste obnovljive izvore energije. Znamo kako to da sprovedemo i nadam se da možemo da pomognemo. Takođe, postoji prostor za ulaganje naših kompanija u sve buduće projekte u rudarstvu", rekao je ambasador.


Telefoni (u skoroj) budućnosti - LookerWeekly.com magazin\nUskoro su među nama\nDo pre samo nekoliko godina, na Internetu su mogli da se pronađu dizajnerski snovi mnogih – savitljivi telefoni, telefoni koji menjaju oblik i boju ili reaguju na svog korisnika. Nokia je prva koja je rešila da budućnost stigne uskoro…\nNokia je jedna od velikih kompanija koja mnogo ulaže u istraživački rad i razvojne timove. Na žalost, ne može se reći da je svaki projekat doveden do svog vrhunca ili barem zrelosti, ali su uvek težili da budu lideri, čak i u neistraženim vodama.\nDa li možete da zamislite da je ceo telefon ekran? I još osetljiv na dodir? Upravo tako bi se u kratkim crtama opisao ova zamisao. Zbog svojih funkcionalnih stranica, ovakav telefon bi imao oblik dijamanta ili dragog kamena (eng. “gem”). U zavisnosti od opcije koju trenutno koristite, sam uređaj bi prikazivao tu funkciju.\nTelefoni koje danas nalazimo na tržištu, uglavnom su čvrsti i kruti, jer je to jedina stvar koja sve delove drži na svom mestu i štiti. Prelazak sa tastature na ekrane osetljive na dodir bio je buran, ali smo se skoro i navikli na to. Zamislite sada da telefon reaguje na način kojim ga savijate i ugibate? Verovali ili ne, takav uređaj već postoji.\nKreatori ovog koncepta njegovu upotrebljivost nalaze i kao uređaj koji može da se koristi u nekim ekstremnijim uslovima gde je ekran osetljiv na dodir praktično neupotrebljiv – npr. uslovi života i rada gde korisnik mora da nosi rukavice. Kao primer, naveli su veoma hladno vreme u matičnoj Finskoj. Ovakav način upotrebe otvara nove horizonte u smislu kreiranja aplikacija i funkcija pa će broj situacija u kojima je ovaj telefon superioran sve više rasti.\nIako je za sada još uvek samo koncept, video pokazuje da se dosta odmaklo u razvoju. Fleksibilni ekrani lagano postaju sadašnjica tako da je jedan deo izazova već prevaziđen što nas ohrabruje da ćemo uskoro videti još video snimaka ovog telefona.\nKao i Nokia GEM, i HumanForm je za sada koncept koji kombinuje više ideja – savitljiv telefon koji reaguje na naše pokrete na više načina, bez stalnog izgleda i sa mnogo inovacija koje još ne postoje (npr. taktilni osećaj slike). Ovaj koncept je teško opisati, pa se nećemo ni truditi da u tome uspemo. Uživajte u kratkom uvidu u budućnost mobilnih telefona koju nam kreira Nokia.\nDa li možete da zamislite da koristite ovakav telefon?


LAZANSKI: "Plan da Srbija i Rusija zajedno proizvode oružje...!" | Happy BSC portal\nLAZANSKI: "Plan da Srbija i Rusija zajedno proizvode oružje...!"\nPostoji plan da Srbija i Rusija zajedno proizvode oružje, uključujućii i složenije borbene sisteme, rekao je danas ambasador Srbije u Moskvi Miroslav Lazanski, povodom sastanka predsednika Aleksandra Vučića i Vladimira Putina u Sočiju.\n- Predsednik Putin nije ništa precizirao, ali mogli bismo da radimo, verovatno, neke oklopne transportere, borbena vozila pešadije, točkaše. Mogli bismo da sarađujemo na izradi kompletnog vozila ili pojedinih agregata, nekih delova tih vozila. Tu bi se moglo naći prostora za komplementarnost. Mislim da se radi i o teškim kamionima, koji bi bili istovremeno i za vojne i za civilne svrhe. To je nešto što je predsednik Putin pomenuo - rekao je Lazanski.\nPrema njegovim rečima, mi iz Rusije uvozimo kamione ’Kamaz‘ kao vozila koja na sebi nose samohodnu haubicu ’Noru 52B‘.\nOn je dodao i da postoji plan zajedničke proizvodnje nekih složenijih borbenih sistema.


Direct Media postaje deo United Medie - Marketing Mreža\nDirect Media postaje deo United Medie\nUnited Media predala je Komisiji za zaštitu konkurencije zahtev za odobrenje kupovine 100 odsto udela u kompaniji Direct Media na tržištima Srbije, Crne Gore, Makedonije i Albanije, što uključuje i zahtev za odobrenje Direct Mediji za kupovinu terestrijalnih televizijskih stanica Pink BiH i Pink Crna Gora, piše N1.\n„Direct Media je moderna advertajzing agencija koja ima veliki broj klijenata u više zemalja regiona, odlične odnose sa TV stanicama i medijima i dobro razrađene modele plasiranja i monetizacije lokalne produkcije i atraktivnih sadržaja. Zbog toga smo ih prepoznali i kao odličnu platformu za pokretanje transformacije televizija u regionu kroz primenu novih tehnologija koje se sada uvode u celom svetu“, rekla je Aleksandra Subotić, direktorka United Medie.\n„Direct Media je skoro dve decenije regionalni lider na tržištu medijskih i komunikacijskih agencija, kao i važan partner u produkciji televizijskog sadržaja. Drago nam je da je United Media prepoznala vrednosti Direct Medie i verujem da će naše udruživanje biti ključni faktor transformacije regiona ka budućnosti televizijskog oglašavanja u novom digitalnom dobu“, izjavio je direktor Direct Medie, Krasimir Guergov.\nOvom akvizicijom Direct Media postaje deo velikog sistema United Medie i nastavlja razvoj novih tehnologija, inovativnih advertajzing modela i primene digitalnog marketinga. To će omogućiti da se osmišljena rešenja plasiraju kroz različite platforme, a Direct Mediji osigurati potencijal za dalji rast.


Požar u Dječijoj ambasadi namjerno izazvan :: Dešavanja u Bijeljini ::\n29. July 2021. / 05:31\nPožar u Dječijoj ambasadi u Međašima kod Bijeljine namjerno je izazvan, i u toku je sveobuhvatna istraga policije i tužilaštva, rekao je danas načelnik Policijske uprave Bijeljina Žarko Ćosić.\n"Utvrđeno je da je NN lice ili više njih izvršilo namjernu paljevinu. Pripadnici Policijske uprave Bijeljina, pod nadzorom Okružnog tužilaštva, rade na rasvjetljavanju ovog događaja i pronalaženju počinioca krivičnog djela izazivanje opšte opasnosti, počinjenog na štetu Duška Tomića i Dječije ambasade Međaši", rekao je Ćosić na konferenciji za novinare.\nOn je dodao da je na utvrđivanju uzroka nastanka požara, osim inspektora iz bijeljinske Policijske uprave, angažovan i vještak protivpožarne zaštite MUP-a Republike Srpske.\nOdgovarajući na pitanje novinara da li su ispitana lica koja je Tomić prijavio policiji, a koja su, kako je tad rekao, "viđeniji" ljudi u gradu, Ćosić je naglasio da je u toku sveobuhvatna istraga policije i tužilaštva, te da postoje i očevici.\n"Ispitani su svi koji imaju ikakvu dojavu, sve je predato u tužilaštvo i čekamo šta nam je dalje činiti", dodao je Ćosić, podsjetivši da je požar izbio 30. decembra u ranim jutarnjim časovima na automobilu "reno klio" u vlasništvu Dječije ambasade i proširio se na imanje advokata Tomića, osnivača Ambasade.\nTomić je tada izjavio da je pričinjena materijalna šteta od oko 100.000 KM, te da požar nema nikakve veze sa politikom, već da je riječ o bijeljinskoj građevinskoj mafiji.\nĆosić je rekao da je na području Policijske uprave Bijeljina u prošloj godini evidentiran 161 požar u kojem je jedno lice lakše povrijeđeno.\nOn je naveo da je 160 požara bilo na objektima u privatnoj svojini, a jedan na državnoj, u vlasništvu "Elektroprenosa BiH", a samo jedan požar u 2018. godini ostao je nerasvijetljen.\nĆosić je saradnju policije i vatrogasaca ocijenio kao dobru.


Izvor: B92, 24.Feb.2020, 11:50 (ažurirano 02.Apr.2020.)\nPsihološko >> Pročitaj celu vest na sajtu B92 << veštačenje treba da oceni da li je Jovanović bio uračunljiv u trenutku otmice i u toku potere policije i uopšte o njegovom psihičkom stanju.\nViše javno tužilaštvo u Nišu vodi istragu protiv Jovanovića zbog sumnji da je oteo, 10 dana držao i silovao malu M. K. Za ova krivična dela preti mu kazna od najmanje 10 godina ili kazna doživotnog zatvora.\nJovanović je uhapšen u nedelju 5. januara, na groblju u rodnom selu Malča. Policijska potraga za njim trajala je 17 dana, od 20. decembra, kada je u selu Suvi Do presreo devojčicu na putu do škole i oteo je.\nPre toga je u dva navrata bio osuđivan za silovanje na 10 i 12 i po godina zatvora, i te kazne je izdržao.\nInače, M. K., koju je 10 dana držao zatočenu nakon otmice, pronađena je 29. decembra u selu Jasenovik u velikoj policijskoj potrazi. Devojčica je bila ošišana, sa modricama po telu i neko vreme je provela u Kliničkom centru u Nišu radi oporavka.\nNezavisne Novine: Završeno psihološko vještačenje "Malčankog berberina"


JOVISTE - PVC I ALU STOLARIJA : privredni-imenik.com\nJOVISTE doo iz Palića već više od 10 godina razvija moderna rešenja u oblasti PVC i AL stolarije i dodatne opreme zaštite od spoljnih uticaja. JOVISTE nudi visok kvalitet proizvoda (prozora, vrata i dodatne opreme) za stan ili kuću, kao i za poslovne objekte, podršku u svima fazama izvođenja projekata, pouzdane rokove isporuke, tehničku podršku i garanciju od 10 godina! U modernoj proizvodnji opremljenoj CNC mašinama velikog kapaciteta JOVISTE proizvodi stolariju koja zadovoljava najviše svetske standarde po cenama prilagođenim našem tržištu.\nKao autorizovani REHAU partner JOVISTE nudi vrhunski kvalitet proizvoda ali i proveren proizvodni proces u skladu sa strogim profesionalnim kriterijumima kompanije REHAU. Kao da kupujete nemačku stolariju, proizvedenu u fabrici u Nemačkoj!\nZa kvalitet proizvoda garantuje sertifikat čuvenog IFT Instituta iz Rozenhajma u Nemačkoj. Sve karakteristike JOVISTE prozora i vrata su u skladu sa deklarisanim vrednostima proverenih partnera i dobavljača. JOVISTE proizvodi su CE sertifikovani, što je znak da su usaglašeni sa strogim kriterijumima za prodaju na EU tržištu.\nKompanija JOVISTE je preuzela moderna rešenja iz superiorne proizvodne tradicije nemačke kompanije REHAU, standardne PVC profile vrhunskih karakteristika kao i profile ojačane staklenim vlaknima, proizvedenim RAU-FIPRO tehnologijom koja se koristi u industriji aviona. Za vrhunsku sigurnost JOVISTE rešenja garantuje nemački proizvođač najbezbednijih okova i brava G-U. JOVISTE ugrađuje isključivo staklo vrhunskih karakteristika globalnog lidera kompanije GUARDIAN.\nTokom godina rasta i preko 50.000 ugrađenih prozora u kompaniji JOVISTE su usavršavali znanja ali su i razvijali tim profesionalaca u proizvodnji i ugradnji. Uz najsavremeniju tehnologiju za proizvodnju i dobavljače koji su globalni lideri u branši JOVISTE može da ponudi proizvode sa sertifikovanim kvalitetom. Uz sertifikat za REHAU kvalitet i sertifikat IFT instituta iz Rozenhajma, JOVISTE poseduje i CE znak, neophodan za izvoz u zemlje Evropske unije. Proizvodnja kompanije JOVISTE je organizovana prema standardima Sistema menadžmenta upravljanja kvalitetom ISO 9001, ISO 14001 i OHSAS 18001.\nU saradnji sa projektantima i arhitektatama JOVISTE nudi širok izbor rešenja, stručne preporuke, podršku u pripremi projekata i partnerski razvoj poslovanja.\nInvestirorima i izvođačima JOVISTE garantuje vrhunski kvalitet proizvoda i najbolje uslove i rokove. Uz stručnu i servisnu podršku tu je i najduža garancija na našem tržištu.\nDistributerima JOVISTE nudi povlašćene uslove, profesionalnu marketinšku podršku, profesionalnu obuku prodavaca i zajednički nastup na većim projektima.\nMajstorima za ugradnju JOVISTE garantuje visok kvalitet proizvoda, kratke rokove isporuke i transport do mesta montaže. Takođe im omogućava profesionalnu obuku i stručno usavršavanje. JOVISTE je otvoren za partnersku saradnju na većim projektima i nudi dodatnu stimulaciju za posredovanje kod većih kupaca.\nVrhunske JOVISTE proizvode možete pogledati u prodajnim salonima u Subotici i Paliću ili kod nekog od distributera proizvoda komapnije JOVISTE u Srbiji.\nSve informacije o proizvodima, partnerima, salonima i distributereima potražite na sajtu kompanije JOVISTE >>>\nKontakt informacije kompanije JOVISTE na sajtu Privrednog Imenika Srbije >>>


Ova pravila o privatnosti (Pravila o privatnosti) uspostavljaju načine na koje Comtrade Distribution d.o.o. Sarajevo i sa njom povezane kompanije mogu da prikupljaju i obrađuju Vaše lične podatke.\n“mi”, “nas”, “naš/a/e” označava onaj dio Grupacije sa kojim ste uspostavili odnos. Na primjer, dio sa kojim imate poslovni odnos ili koji organizuje događaj u kojem učestvujete ili upravlja internet stranicom koju koristite. Mi ćemo jasno navesti koji dio je u pitanju;`\n“stranica/internet stranica” podrazumijeva internet stranicu koju posjećujete ili sa kojom ste povezani; i\nTime što posjećujete neku od naših interet stranica, prijavljujete se za neki od naših događaja, sarađujete sa nama, prijavljujete se za naše usluge ili na drugi način stupate u interakciju sa nama, možemo da prikupimo ili obradimo Vaše lične podatke. Mi smo vrlo posvećeni tome da štitimo i sačuvamo u tajnosti bilo kakve informacije koje su na taj način prikupljene, kao i tome da se uvijek pridržavamo važećih zakona.\nAdresa: Džemala Bijedića 179, 71 000 Sarajevo, BiH\nda bismo poboljšavali naše internet stranice. Te informacije mogu da uključuju Vašu IP adresu, geografsku lokaciju, informacije o Vašem uređaju, tip pretraživača, izvor sa kog ste pristupili stranici, trajanje posjete, operativni sistem, broj pregleda stranica, koje stranice ste pregledali i slične infomacije. Za više informacije o kolačićima, molimo pogledajte član 11 u nastavku;\nIspunjenje zakonske obaveze kojoj podliježemo u skladu sa članom 6. a) i d) Zakona o zaštiti ličnih podataka BiH.\nMožemo da prenosimo Vaše lične podatke korisnicima koji se nalaze van EU/EEZ („treće zemlje“), našim povezanim kompanijama i obrađivačima podataka. Takvo prenošenja podataka štite sljedeće bezbjednosne mjere:\n– Evropska komisija je odlučila da određene treće zemlje obezbjeđuju adekvatan nivo zaštite;\n– Korisnika iz SAD obavezuje Štit privatnosti EU-SAD, gde je Evropska komisija utvrdila da takve kompanije obezbjeđuju adekvatan nivo zaštite;\n– U takvim slučajevima, učinićemo sve da osiguramo da Vaši lični podaci dobiju odgovarajući nivo zaštite. To znači da ćemo koristiti Standardne ugovorne klauzule odobrene od strane Evropske komisije za slučajeve prenošenja podataka u zemlje koje nisu označene kao zemlje sa dovoljnim nivoom zaštite. Standardne ugovorne klauzule su dostupne na mnogim jezicima na sljedećem linku: http://eur-lex.europa.eu./legal-content/EN/TXT/?qid=1401799946706&uri=CELEX:32010D0087 . Za više informacija o tome kako moristimo Standardne ugovorne klauzule, možete da nas kontaktirate na e-adresu: kontakt@tesla.info\nAko želite da iskoristite bilo koje od gore navedenih prava ili imate bilo kakvo pitanje o tome, molimo da nas kontaktirate slanjem poruke na adresu: kontakt@tesla.info\nKoristimo kolačiće da bismo obezbijedili da od našeg vebsajta dobijete maksimum. Pomoću kolačića možemo takođe da prikupljamo i informacije o tome kako koristite našu internet stranicu i o Vašem ponašanju na internetu. Ta vrsta prikupljenih informacija može da uključuje Vaše prethodno odredište, vrstu pretraživača, operativni sistem, korišćeni pretraživač, kao i trajanje vaše posjete internet stranici. Za više informacija o tome kako koristimo kolačiće, molimo Vas da pogledajte naša Pravila o kolačićima objavljena pri dnu internet stranice.


EDUS – EDUKACIJA ZA SVE / EDUCATION FOR ALL – Plavi trening u saradnji sa Udruženjem Marathon\nU nedelju, 7.4.2019. godine u 9:00 na parkingu na početku Velike aleje održavamo tradicionalni Plavi trening u saradnji sa Udruženjem Marathon. Ovo je još jedna u nizu aktivnosti kojom pozivamo sve da nam se pridruže u obiljažavanju aprila kao mjeseca svjesnosti o autizmu. Dođite i šetajte ili trčite s nama u plavom i podržite djecu iz autističkog spektra i njihove porodice.\nPlavim treningom i ove godine otvaramo kampanju “Trčim za nekoga sa autizmom” u okviru koje trkači i trkačice prodaju svoje kilometre koje će trčati na Heineken 0.0 5K proljetnoj trci koja će se održati 20.4.2019. Ukoliko se želite uključiti u kampanju detaljne informacije pročitajte ovdje\n“Kampanju Trčim za nekoga s autizmom u 2019. godini je podržao Međunarodni aerodrom Sarajevo”.


Husein Rošić, premijer USK-a uputio čestitku povodom Dana općine Bosanska Krupa\n/ Izaberi grad / Bihać / Husein Rošić, premijer USK-a uputio čestitku povodom Dana općine Bosanska Krupa\nBiscani.net16.09.2017. u 18:39\nČestitka premijera Unsko - sanskog kantona povodom godišnjice oslobođenja općine Bosanska Krupa.\nPovodom Dana općine Bosanska Krupa, premijer Unsko – sanskog kantona uputio je čestitku svim građanima Bosanske Krupe, te ovom prilikom želi odati priznanje i izraziti zahvalnost svim borcima Armije Republike Bosne i Hercegovine.\nSvim građanima općine Bosanska Krupa u ime Vlade Unsko sanskog kantona i u svoje lično ime upućujem iskrene čestitke povodom 22. godišnjice oslobođenja općine Bosanska Krupa. Ovo je značajan datum za sve nas te odajem iskreno priznanje i zahvalnost svim borcima Armije Republike Bosne i Hercegovine, koji su po cijenu vlastitog života doprinjeli oslobođenju grada, braneći slobodu, teritorijalnu cjelovitost i suverenost Bosne i Hercegovine, stoji u saopćenju premijera Rošića.\nMUP USK: Ranije je upućen…\nZabrinuti građani o migrantskoj krizi:…


Koha: Umesto evropskog, sud za zločine u Prištini\nVlada Kosova zatražila od Brisela da, umesto evropskog suda za zločine, u okviru Osnovnog suda u Prištini bude osnovano odeljenje za teške zločine.\nLjimaj i Krasnići formirali Građansku inicijativu za Kosovo\nBivši poslanik Demokratske partije Kosova Fatmir Ljimaj i aktuelni predsednik kosovskog parlamenta Jakup Krasnići formirali su Građansku inicijativu za Kosovo.\nPetrović: Izađite na parlamentarne izbore\nPredsednik Samostalne liberalne stranke Slobodan Petrović pozvao je Srbe da izađu na srpske vanredne parlamentarne 16. marta.\nGračanica: Uhapšeni aktivisti SRS\nAktivisti Srpske radikalne stranke Milomir Perić i Danilo Kostić uhapšeni su u u Gračanici zbog lepljenja plakata, saopšteno je iz te stranke.\nKancelarija za KiM: Osloboditi aktiviste SRS\nKancelarija za KiM protestvovala je zbog hapšenja aktivista SRS, koji su uhapšeni zbog lepljenja plakata u Gračanici.\nDirektor RTK 2 se odrekao sina?\nPrištinski Zeri objavio je tekst o nepotizmu na RTK2, u kome navodi da je direktor tog kanala Žarko Joksimović zaposlio više bliskih osoba uključujući sina, kuma, tetku, komšinicu i prijateljicu. Joksimović negirao da mu je kamerman Nemanja sin.\nIzborna kampanja i na Kosovu\nVećina stranaka iz Srbije je u kampanju za parlamentarne izbore 16. marta krenula i na Kosovu i pre nego što se Republička izborna komisija 22. februara dogovorila sa OEBS-om o načinu glasanja.\nKM: Pritvor zbog razbojništva\nJedna soba,osumnjičena za razbojništvo uhapšena je u Kosovskoj Mitrovici i određeno joj je policijsko zadržavanje do 48 sati, izjavio je regionalni šef operative Kosovske policije Željko Bojić.\nDelibašiću pritvor produžen za dva meseca\nSudija Osnovnog suda EULEKS-a u severnoj Kosovskoj Mitrovici predložio je da se penzionisanom generalu MUP-a Srbije Dragoljubu Delibašiću, osumnjičenom za ubistva Albanaca, produži pritvor za još dva meseca.\nS. Samardžić: Kosovo su dali džabe\n“Kosovo se mora braniti, a DSS ima realan plan za obnovu cele Srbije i Kosova u njenom sastavu”, poručio je u Gračanici potpredsednik te stranke Slobodan Samardžić.\n75 hiljada evra za prvi meč kosovske reprezentacije\nVlada Kosova je za prvi prijateljski meč fudbalske reprezentacije Kosova i Haitija izdvojila 50 hiljada evra, a Ministarstvo kulture, omladine i sporta još 25 hiljada.\nU Gračanici je besplatno treniranje tenisa\nMeđunarodni dan tenisa obeležen je danas i u Gračanici. Polaznici škole tenisa održali su čas iz ovog sve populanijeg sporta svojim drugarima u osnovnoj školi Kralj Milutin.\n“ZSO za bolji život Srba na Kosovu”\nZamenik premijera Kosova Slobodan Petrović očekuje da će uskoro biti formirana Zajednica srpskih opština i izrazio nadu da će ta institucija postati instrument za zaštitu i bolji život Srba na Kosovu.\nS. Stević: Žene su veliki borci\nŽene na Kosovu su veliki borci, one ne zaostaju za ženama u Srbiji jer se mnogo trude i imaju mnogo veću odgovornost jer njihova deca odrastaju u zatvorenoj i nezdravoj sredini, izjavila Svetlana Stević u emisiji „Ženske tajne“ KIM radija i TV Centar.\nNemački državni sekretar posetio KFOR\nNemački parlamentarni državni sekretar Ministarstva odbrane Volfang Brauksiepre posetio je komandu KFOR-a i tom prilikom razgovarao sa komandantom Salvatoreom Farinom.\nIvanović započeo štrajk glađu\nLider Građanske inicijative SDP Oliver Ivanović započeo je danas štrajk glađu u Pritvorskoj jedinici u Prištini, potvrdio je njegov advokat Nebojša Vlajić.\nDelibašiću još dva meseca pritvora\nDragoljubu Delibašicu, jednom od četvorice uhapšenih Srba, za koje je Vlada Srbije dala garancije da se brane sa slobode, danas je produžen pritvor za dva meseca.\nPrva žrtva “svinjskog gripa” u Prištini\nNa Infektivnoj klinici Kliničko-bolničkog centra Kosova u Prištini jutros je od posledica gripa H1N1 preminula jedna pacijentkinja.\nKosovo dobija vojsku\n“Vlada Kosova usvojila je predlog o osnivanju oružanih snaga Kosova”, objavio je ministar spoljnih poslova Kosova Enver Hodžaj. “Odluka je u interesu zemalja celog regiona”, rekao premijer Kosova Hašim Tači. Dačić: To nije deo sporazuma.\nSedam obolelih od svinjskog gripa u Prištini\nNa Infektivnoj klinici Univerzitetskog klinickog centra u Prištini hospitalizovano je sedam pacijenata obolelih od virusa H1N1.\nSrbi blokirali Jarinje\nOko 100 Srba blokiralo je danas oko 16:50 prelaz Jarinje jer funkcionerima Demokratske stranke Srbije nije omogućeno da uđu na Kosovo.\nPetorici privedenih Srba određen pritvor\nPredsednik privremenog organa opštine Štrpce Ivan Redžić izjavio je sinoć da je petorici Srba iz ovog grada koji su lišeni slobode u jutrošnjoj akciji Kosovske policije određen pritvor.\nIvanović: U pritvoru nisam bezbedan\nLider GI SDP Oliver Ivanović, koji je juče počeo štrajk glađu, istakao je u pismu objavljenom u Politici da se u prištinskom zatvoru ne oseća bezbedno.\nFK Trepča ogorčena na FSS\nKosovo će danas debitovati na međunarodnoj fudbalskoj sceni utakmicom protiv Haitija na Olimpijskom stadionu Adem Jašari u južnom delu Kosovske Mitrovice.\nFunkcionerima DSS-a zabranjen ulazak na Kosovo\nPredsednik Demokratske stranke Srbije Vojislav Koštunica rekao je danas da ga je kosovska policija sprečila da uđe na Kosovo i da neće napustiti prelaz Jarinje dok ne dobije pisano obaveštenje zašto je zaustavljen.\nPet godina čekaju nove stanove\nNavršilo se tačno pet godina od kada se u Kosovskoj Mitrovici urušila četvorospratnica, a stanari su ponovili zahtev opštinskim vlastima da im izgrade zgradu.\nDanas meč Kosovo-Haiti. Karte rasprodate\nFudbalska reprezentacija Kosova danas u 15 sati debitovaće na međunarodnoj sceni. Kosovu je dozvoljeno iz „svetske kuće fudbala“ da odigraju prijateljsku utakmicu protiv selekcije Haitija.\nKosovo-Haiti bez golova\nFudbalska selekcija Kosova odigrala je danas nerešeno (0:0) prijateljski meč protiv Haitija.\nPočela “Epopeja OVK”\nCeremonijom u prištinskoj kasarni, na Kosovu je počelo obeležavanje manifestacije „Epopeja OVK“ koja se svake godine održava od 5. do 7. marta, u čast nastradalih pripadnika OVK.\n"Nerazumljiva odluka o Ivanoviću"\nMinistar bez portfelja zadužen za Kosovo i Metohiju Aleksandar Vulin kaže da je potpuno nerazumljivo to što je lideru GI SDP Oliveru Ivanoviću produžen pritvor.\nGračanica: Nema “Svinjskog gripa”\nNa području centralnog Kosova, koje zdravstvenim uslugama pokriva Dom zdravlja u Gračanici, nije ustanovljen ni jedan slučaj „Svinjskog gripa“. Sa simptomima sezonskog gripa poslednjih dana lekarima se javlja povećan broj pacijenata.\nVojska Kosova operativna od 2019. godine\nOružane snage Kosova (OSK) postaće potpuno operacionalne 2019. godine, piše danas prištinski dnevnik Koha ditore.\nŠarović zapalio zastavu Kosova\nKandidat Srpske radikalne stranke za gradonačelnika Beograda Nemanja Šarović zapalio je zastavu Kosova, nakon čega je prijavljen i saslušan u Višem javnom tužilaštvu.\nFSS zahteva da FIFA opozove odluku o Kosovu\nFudbalski savez Srbije zatražio je danas od Svetske fudbalske federacije da opozove svoju odluku o odigravanju prijateljskih utakmica kosovske reprezentacije.\nPredavanje o molitvi\nU prvoj nedelji Vaskršnjeg posta jeromonah Ilarion (Lupulović), iguman Manastira Draganac, održaće večeras u Domu kulture u Gračanici predavanje o molitvi.


Kantoni se zadužuju za dodatnih 40 miliona KM – Magazin Plus\nHome/Kantoni se zadužuju za dodatnih 40 miliona KM\nVlada FBiH donijela je danas Odluku o davanju saglasnost za zaključivanje ugovora o kreditnom zaduženju kantona iz sredstava dodatnog finansiranja po IV Stand by aranžmanu s Međunarodnim monetarnim fondom, utvrđenih Budžetom Federacije BiH za 2014. godinu, u ukupnom iznosu od 40.000.000 konvertibilnih maraka.\nFederalno ministarstvo finansija će, nakon što kantoni dostave odluke o prihvatanju zaduženja, zaključiti s njima ugovore o kreditnom zaduženju. Uslovi pod kojim se sredstva odobravaju kantonima su identični onima po kojima se Federacija BiH zadužila kod MMF-a. U slučaju da neki od kantona ne iskažu potrebu za sredstvima, Federalno ministarstvo finansija ih može dodijeliti ostalim kantonima po identičnim kriterijima. Za potpisivanje ugovora o kreditnom zaduženju s kantonima ovlašten je federalni ministar finansija, saopćeno je iz Vlada Federacije.\nDomaće je bolje i kvalitetnije


Dogovor 28 banaka o finansiranju zelenih projekata - Ekologija e-magazin : Ekologija e-magazin\nDogovor 28 banaka o finansiranju zelenih projekata\nŽeljko Stanković — 2. April 2015.\nViše nacionalnih i međunarodnih razvojnih banaka usvojilo je 31. marta u Parizu zajedničke norme za finansiranje projekata koji su korisni za sprečavanje klimatskih promena. Norme je usvojilo 28 banaka, uključujući nemačku razvojnu banku KfW, Svetsku banku i Evropsku investicionu banku, a taj dogovor treba da podstakne finansiranje projekata korisnih za klimu. Banke su tim dogovorom definisale i koji će se projekti smatrati “zelenim” i stoga pogodnim za finansiranje.\nKoalicija banaka je “ustanovila norme koje će omogućiti da se utvrdi i izmeri odgovarajuće finansiranje u oblasti klime” i podstakne dinamika ulaganja međunarodnog finansijskog sistema u “zelene projekte”, navodi se u saopštenju Međunarodnog razvojnog finansijskog kluba (IDFC) koji okuplja 22 razvojne banke u Evropi, Aziji, Latinskoj Americi i Africi.\nIDFC koji je u 2013. uložio 80 milijardi evra u borbu protiv klimatskih promena, organizovao 31. marta Finansijski forum za klimu na kome je učestovao veliki broj razvojnih banaka ali i privatnih finansijskih institucija.\nDogovor banaka postignut na forumu predstavlja “ključnu etapu u borbi protiv klimatskih promena”, rekao je predsednik IDFC-a i nemačke razvojne banke KfW Ulrih Šreder.\nZajednički dokument su potpisale članice IDFC-a, kao i šest međunarodnih institucija uključujući Svetsku banku i Evropsku investicionu banku. Time je dogovorena lista 63 projekta koji će se smatrati “zelenim”.\nReč je o projektima koji se odnose na infrastrukturu za proizvodnju električne ili toplotne energije iz obnovljivih izvora, unapređenje energetske efikasnosti u industriji, pošumljavanje ili “zeleniji” gradski transport.\nRad na klasifikaciji projekata, iako tehnički, važan je iz ugla pripreme međunarodne konferencije o klimatskim promenama koja će se održati u decembru u Parizu (COP21), a pružiće osnovu da se uporede ulaganja različitih finansijskih tela.\nTakođe, za potrebe COP21 formirana je pilot grupa od osam razvojnih banaka koja će utvrditi kako da se što bolje u obzir uzme “zeleni aspekt”, na primer kako da se odrede ciljevi za “zelena” ulaganja. Očekuje se da radna grupa završi posao do leta.\n“Klimatske promene predstavljaju pretnju razvoju i, obrnuto, razvoj može biti pretnja klimi ako ga prati veća potrošnja energije i time emisija ugljen dioksida (CO2)”, rekla je generalna direktora Francuske razvojne agencije i potpredsednica IDFC-a An Pogam na završetku Foruma.\nNa skupu je bilo reči i o učešću u takvim aktivnostima privatnih institucija – banaka, osiguravajućih kuća i investicionih fondova, kao i o načinima da banke svoja ulaganja preusmere u projekte korisne za klimu.\nNa tom planu razvojne banke žele da do decembra utvrde principe, na primer u vezi sa definisanjem “zelenih obveznica”, koje bi služile za finasiranje projekata sa težištem na životnoj sredini.\nTags: idfcklimatska promena\nNext post Mali:Tender za projekat upravljanja otpadom krajem leta\nPrevious post KONKURS – IZLOŽBA RADOVA POVODOM DANA PLANETE ZEMLJE\nOtvoren poziv za komentarisanje modela – South East Europe 2050 Energy Model\nŽeljko Stanković, 20. April 2015.\nOnlajn likovni konkurs u okviru akcije Sat za našu planetu\nŽeljko Stanković, 24. March 2015.\n7 trendova koji će imati uticaja na planetu u 2015.\nŽeljko Stanković, 8. January 2015.\nGreen Magazine - prvi besplatni ekološki magazin


Dodatnih 16 miliona KM za razvojne projekte u Kantonu Sarajevo | Vlada Kantona Sarajevo\nDodatnih 16 miliona KM za razvojne projekte u Kantonu Sarajevo\nMinistar finansija Kantona Sarajevo Jasmin Halebić i predsjednik Uprave Razvojne banke Federacije Bosne i Hercegovine Semir Fejzić danas su održali sastanak na temu obezbjeđivanja kreditnih sredstava za finansiranje kapitalnih projekata planiranih Budžetom Kantona Sarajevo u 2020. godini putem ove banke.\nIstaknuto je da ova banka podržava nastojanja Kantona Sarajevo, kao svog klijenta sa provjerenom kreditnom sposobnošću, da osigura dio potrebnih sredstava za finansiranje razvojnih projekata, uz prihvatljiv nivo troškova i rizika.\nRiječ je o kreditnom zaduženju u iznosu od oko 16 miliona KM, sa fiksnom kamatnom stopom od 2,5 posto godišnje, te rokom otplate do 12 godina sa uključenim grace periodom do godinu dana.\nMinistar Halebić je izrazio namjeru da se u narednom periodu realizira navedeno zaduživanje koje ima za cilj nastavak postojećih ili pokretanje novih infrastrukturnih projekata, nabavku opreme i drugih sredstava radi podrške oživljavanju privrednih aktivnosti u Kantonu Sarajevo i očuvanje radnih mjesta, naročito onih privrednih djelatnosti u sektorima koji su pogođeni pandemijom koronavirusom.\nNa sastanku je predstavljan i čitav niz drugih kreditnih proizvoda koje nudi Razvojna banka FBiH, a koji su na raspolaganju privrednim subjektima u KS.


Dobra vijest za "orlove" – Solskjer brani Brunu da igra protiv Srbije - BIGportal.ba\nDobra vijest za “orlove” – Solskjer brani Brunu da igra protiv Srbije\n4 Marta, 2021 4 Marta, 2021 0272\nPortugalski vezista Bruno Fernandeš mogao bi da propusti kvalifikacioni meč za Svetsko prvenstvo protiv Srbije.\nReprezentacija Srbije kvalifikacije za Svetsko prvenstvo započinje na domaćem terenu.\nSrbija, sa novim selektorom Draganom Stojkovićem Piksijem, dočekuje 24. marta Republiku Irsku, a tri dana kasnije u Beograd stiže šampion Evrope Portugal.\nIzgleda da će šampion Evrope u glavni grad Srbije doći bez jednog od glavnih igrača – Bruna Fernandeša.\nTrener Mančester junajteda ne želi da pusti Bruna na reprezentativnu pauzu jer bi najbolji i najefikasniji igrač “crvenih đavola” morao po povratku u Englesku da prođe stroge karantinske mere i da bude u izolaciji.\nTo znači da bi Solskjer ostao bez najboljeg igrača na nekoliko utakmica i to mu nikako ne odgovara, s obzirom da se Junajted bori za plasman u Ligu šampiona i u borbi za Top 4 biće napeto do samog kraja, pa je s toga svaka utakmica bitna.\nEngleski mediji prenose da je to već rešeno i da Ole sigurno neće pustiti Bruna, ali još nije potvrđeno iz jednog od najvećih engleskih klubova.\nEngleski novinari su uvereni u to da će Portugal igrati bez Bruna, što je dobra vest za “orlove” jer je pored Ronalda i Andrea Silve, Fernandeš u najboljoj formi.\nOve sezone je odigrao 40 utakmica za Junajted u svim takmičenjima i upisao 22 pogotka i 13 asistencija.\nPored Solskjera, na reprezentativnu pauzu žalio se i Jirgen Klop, koji ne želi da pusti svoje igrače na kvalifikacije za Svetsko prvenstvo.\nSpisak za kvalifikacione mečeve će Dragan Stojković saopštiti u petak, dok će tokom sledeće nedelje to učiniti i i selektor Portugala i videćemo da li će se na njemu naći Bruno.\nĐere zakazao srpski derbi sa Kecmanovićem\nNevjerovatna pobjeda Zvezde u derbiju ABA lige!\nUprkos nesuglasicama: Trilogija Dastin – Konor u punoj hali\nU FBiH počinju s radom kafići i restorani\nSava Janjić objavio slike crkve u Samodreži: Evropa i civilizovani svijet ne smiju da zatvaraju oči\nUbijen poznati novinar u Grčkoj, istraživao kriminal\nBudući banjalučki prvačići i maturanti dobiće rodne listove u školama\nNovo dramatično upozorenje SZO: Ovo nije situacija u kojoj želimo da budemo\n“Novak je institucija, on je mašina za pobjede”\nAmerička služba upozorava: Ovakva nam je budućnost


Dodik: Ako Kosovo uđe u UN, i Srpska će tražiti stolicu\nObjavljeno: 03 avgust 2018 . u kategoriji Republika Srpska\n– Skupština Srpske donijela je rezluciju u kojoj se navodi da ćemo, u slučaju uspostavljanja novog međunarodnog principa i prakse u priznavanju prava na samoopredjeljenje, insistiratiu na utvrđivanju našeg državnog statusa. Taj dokument je i dalje na snazi i od toga nećemo odustati – rekao je Dodik za Novosti.\n– U tom pogledu, rješenje odnosa između Beograda i Prištine na trajnoj osnovi moralo bi da podrazumijeva i rješenje pitanja statusa Srpske – kazao je Dodik.\n– Mi moramo da se otvoreno borimo za naše pozicije i otvoreno kažemo – Britanci su trajno usmereni protiv nas – rekao je predsjednik RS.\n– Ako dođemo u poziciju da o tome razgovaramo, spreman sam da se okupe svi državni i nacionalni faktori u Srba, a tu ubrajam i nas iz RS, i da se najozbiljnije i ta tema stavi na dnevni red, jer se čini kao jedina koja bi mogla da bude relevantna za razmatranje. Treba iznijeti sva stanovišta za i protiv, bez emocija i kalkulacija, Na kraju krajeva, ovdje nisu ni postavljenje trajne granice – kazao je Dodik.


Obavljeno čišćenje morskog dna u Dobroti - Vijesti.me\nPOSAO USPJEŠNO ODRAĐEN\nObavljeno čišćenje morskog dna u Dobroti\n„Mišljenja smo da bi krajnje vrijeme bilo da neko od nadležnih institucija preduzme aktivnosti i adekvatne mjere zaštite ovog prelijepog dijela Bokokotorskog zaliva“, kaže se u saopštenju organizatora akcije, preduzeća „Školjke Boke” i „Boka Guar Security”.\nFoto: Boka Guard Security Autor: Siniša Luković\nPreduzeća „Školjke Boke“ i „Boka Guard Security“ iz Kotora u saradnji sa ronilačkim klubom „Arsenal“ iz Tivta, proteklih dana obavili su čišćenje morskog dna na potezu od mosta na ušću rijeke Ljute u Dobroti do vodovodne stanice u Orahovcu.\nOve dvije firme i ronioci iz Tivta istu akciju sprovodili su i ranijih godina, ali je ovom prilikom izostalo učešće brojnih ustanova, škola i ostalih koji su ranije u njoj učestvovali.\nIpak posao je uspješno odrađen pa je iz akvatorijuma lokaliteta kojeg godišnje posjećuje veliki broj turista, uklonjeno dosta smeća koje su neodgovorni pojedinci bacali u more.\n„Mišljenja smo da bi krajnje vrijeme bilo da neko od nadležnih institucija preduzme aktivnosti i adekvatne mjere zaštite ovog prelijepog dijela Bokokotorskog zaliva gdje se ne zadržava samo veliki broj turista, nego i morskih ptica te patki, guski. Treba ostaviti panoe upozorenja, klupe za sjedanje ,kante za otpatke, kontejner“, kaže se u saopštenju organizatora akcije, preduzeća „Školjke Boke” i „Boka Guar Security”.\nBoka guard security\nzaimhn 3 godine\nBRAVO za akciju ciscenja nase preljepe BOKE !!!\nalternator 3 godine\nE sto bi ga vi ocistili da nijesu tvoje muslje tu pa se bojis da neko nerece ne kupuj tu ondje ti se smece baca u more...pa muslje ne valjaju hehehe\nA vjerovatno si i dobijo neku pomoc od opstine da to finansiski pokrijes..\nobraz1 3 godine\nsto vise ovakvih akcija i imacemo cisto more


Ketrin Ešton pozdravila sporazum Beograd-Priština\nPremijer Kosova Hašim Tači i šefica diplomatije Evropske unije, ketrin Ešton\nDanas u Briselu održan je suret između visoke predstavnice Evropske unije Ketrin Ešton i kosovskog premijera Hašima Tačija. Njihov radni ručak održan je u svetlu konačno postignutog napretka u pregovorima Beograda i Prištine, ali i evropskog zahteva da kosovske vlasti u potpunosti podrže misiju EULEKSa, jačanje vladavine prava i snažniju borbu protiv organizovanog kriminala i korupcije na Kosovu.\nEvropljani izuzetno zadovoljni što su razgovori Beograda i Prištine konačno urodili prvim plodovima - postignutim sporazumima, koji za cilj imaju olakšanje života običnim ljudima sa obe strane granice.\n"Sporazummi postignuti proteklog vikenda su evropsko rešenje za teška\nali važna pitanja", rekla je predstavnica Evropske unije, Ketrin Ešton. "Želim da čestitam pregovaračima obe strane na njihovoj hrabrosti i ozbiljnom poslu. Dopustite mi da naglasim kako su sporazumi o slobodi kretanja, matičnim knjigama i priznavanju školskih\ndiploma podjednako dobri za obe strane - ne traže da se bilo ko bilo čega\nodriče, dok je korist obostrana", rekla je Ketrin Ešton.\nŠefica evropske diplomatije je gostu iz Prištine posebno skrenula pažnju na važnost pune saradnje kosovskih vlasti sa evropskom civilnom misijom, naglašavajući značaj jačanja vladavine prava i borbe protiv organizovanog kriminala i korupcije.\nKosovski premijer Hašim Tači je rekao da ne vidi razlog zašto bi takva podrška izostala.\n"Kosovo će, u okviru svojih evropskih perspektiva, nastaviti da se bori protiv korupcije, uspstavljajući vladavinu prava baziranu na evropskim principima", rekao je Tači.\nDa napredak u pregovorima Beograda i Prištine, posebno u delu o slobodi kretanja običnih ljundi sa obe strane granice, za Evropljane znači izuzetno dobru vest, svedoči i izjava Ketrin Ešton, koja je rekla da postignuto smatra i evropskim uspehom.\nEvropski posrednik u pregovorima Beograda i Pristine, Robert Kuper, rekao je da je: "Sloboda kretanja je jedan od osnovnih principa na kojima počiva Evropska unija. Slobodno kretanje ljudi čini Balkan još bližim evropskom prostoru i donosi korist svima koji svoju budućnost vide u okviru Unije. Posebno u ovom slučaju će koristi imati stanovnici Kosova, jer će moći da prelaze granicu samo sa ličnom kartom."\n"Složili smo se da se taj sporazum mora što pre primeniti u praksi, posebno njegov deo o slobodnom prelasku granice sa ličnom kartom", nastavio je Kuper. "S tim u vezi, već naredne sedmice će se sastati radna grupa kako bi što pre dogovoreno provela u delo. Jasno nam je da će primena nekih delova dogovora tražiti više vremena, više različitih administrativnih stvari treba usaglasiti, ali kada je reč o sporazumu o slobodnom kretanju, očekujemo da će on početi da se primenjuje što je pre moguće", rekao je Kuper.


Gorčin Stojanović (Foto: N1)\n„U zemlji u kojoj u centru Beograda neko ubije novinara, i sa obiljem tragova, nemamo jasnu sliku ko je i po čijem nalogu ubio novinara u centru grada. Zato je to važno. To je kao Savamala, ako ne znate apslutno ime, prezime u datum rođenja, u koliko sati i ko mu je rekao, i kojim telefonskim listingom, pogotovo u 21. veku, šta se desilo, onda ne možete govoriti, ni o državi a kamoli pravnoj državi“, kazao je.\n„Ideja NUNS-a, ideja postojanja drugog nezavisnog udruženja, ili ideja bilo koje alternative – smisao toga je da nijednog trenutka ne budete druga strana, nego da budete alternativa iznutra. Nenormalno da postoje dva udruženja još uvek, ako su došla na istu stvar, pa to imamo i na političkom spektru, ‘sad mi a sad malo vi’. To je kao dva prajda“, kazao je.\nStojanović kaže da mu je najuzbudljivija stvar juče bila to što je ovo bio drugi prajd ove godine. „Do pre tri godine nismo mogli da napravimo jedan, a sad imamo dva, ako se posvađaju imaćemo četiri, jer je ove godine kod EU u modi da se budemo tolerantni“, kaže.\nApsolutno je nenormalno da imate dva prajda, dva novinarska udruženja i da mislite da je to demokratija, naprotiv, to je dokaz nema demokratije.\n„Ako jedna ugrožena zajednica nije u stanju da se elementarno dogovori oko toga šta su zajednički ciljevi, da je potreban jedan prajd, ako jedan esnaf nije u stanju da osudi nekoga ko napravi naslovnu stranu u kojem vređa koleginicu sa kojom se ne slaže, taj čovek mora biti ekshomuniciran, a ne da postane predsednik, pa još alternativnog novinarksog udruženja“, smatra Stojanović.\nGorčin Stojanović NUNS UNS\n← Odnos vlasti prema medijima: Onima koji nisu „naši“ radite šta hoćete\nVulin: Dojčinović je narkoman, mrzi Srbiju →


Medjunarodni kup u podvodnoj fotografiji “Lukavac 2019” – DPA Sombor\nEko-ronilačka grupa invalida iz Lukavca organizovala je minulog vikenda tradicionalni medjunarodni kup u podvodnoj fotografiji na jezeru Kop, Šićki Brod, u blizini Tuzle.\nAkvatorijum jezera Kop, Šićki Brod je bogat vodenim rastinjem i ribom. Ovo akumulaciono jezero nastalo je na nekadašnjim njivama sa izvorima, usecima i samim tim ima različite konfiguracije tla te predstavlja izuzetno zanimljiv teren za ronjenje i podvodnu fotografiju.\nNa takmičenju je učestvovalo preko 35 podvodnih fotografa iz čitavog regiona.\nFotografaki tim DPA Sombor u sastavu Larisa Bogdanov, Miroslav Dabić, Aleksandra Stojkov i Saša Saulić, ostvarili su odličan rezultat.\nŽiri u sastavu Branislav Danevski (HR), Adnan Drnda (BIH) i Samir Sokolović (BIH) ocenili su radove autora u dve kategorije prema tipu fotoaparata, DSLR i kompakt.\nU kategoriji DSLR aparata, Dabić i Stojkov su postigli sjajne rezultate. Miroslav Dabić je osvojio 3. mesto u kategoriji ambijent sa fotografijom na kojoj je model Larisa Bogdanov. U ukupnom plasmanu, Aleksandra Stojkov je sa serijom fotografija medju kojima je Saša Saulić model, osvojila 3. mesto. U kategoriji kompakt aparata, Larisina fotografija ambijenta se plasirala kao 4.\nKao specijalnu nagradu za izuzetne radove, Aleksandra je osvojila produženi ronilački vikend u Puli, na koji će ekipa poći odmah nakon internacionalnog takmičenja u podvodnoj fotografiji koje se održava na Belocrkvanskim jezerima sledeći vikend.\nDPA Sombor 10. septembra 2019. 10. septembra 2019. Blog, Podvodna fotografij, Takmičenja\n← Кондиционирање у Црној Гори (Жањице)\nNastavljeni ronilački radovi →


Dogovor konačno postignut?\nPrema još nezvaničnim informacijama, dogovoren je neposredan izbor državnog Predsjedništva, koje bi činili predsjednik i dva potpredsjednika, s rotacijom na čelu ove institucije svakih 18 mjeseci. Dogovor su postigli lideri Srpske demokratske stranke (SDS), Saveza nezavisnih socijaldemokrata (SNSD), Partije demokratskog progresa (PDP), Stranke demokratske akcije (SDA) i Socijaldemokratske partije (SDP) BiH\nBanjalučke “Nezavisne novine” objavile su danas nezvaničnu informaciju da je dogovoren i sastav dva doma državnog Parlamenta, te da u Zastupničkom domu ostane sadašnji način glasanja, po entitetima. List prenosi da će Dom naroda Parlamenta BiH imati 21. delegata, umjesto sadašnjih 15, i biće ukinut princip rotacije na čelu ovog doma. Broj poslanika u Zastupničkom domu biće povećan s 42 na 87.\nJedinu zvaničnu izjavu nakon sastanka održanog iza zatvorenih vrata dao je predsjednik SDA Sulejman Tihić, koji je samo kazao da se stiglo blizu konačnih rješenja za ustavne promjene. Tihić, međutim, nije želio reći šta su konkretno usaglasili predstavnici pet političkih partija, jer, kako je kazao, ništa nije dogovoreno dok se o tome ne izjasne lideri Stranke za BiH, Hrvatske demokratske zajednice (HDZ) i Hrvatske narodne zajednice (HNZ), koji juče nisu bili na sastanku:\n"Narednih dana i njiima ćemo prezentovati ono što smo danas dogovorili i tek kad se sa ovim strankama obave konsultacije, biće održan završni susret."\nLideri osam vodećih političkih stranaka BiH već su nekoliko puta održavali maratonske razgovore o ustavnim promjenama, od 20. novembra prošle do 17. januara ove godine, ali bez dogovora o ključnim pitanjima. Ranije su se dogovorili o proširenju Vijeća ministara BiH ministarstvima poljoprivrede, te nauke, tehnologije i zaštite okoline. Dogovoreno je i da na čelu Vijeća ministara BiH bude predsjednik, odnosno premijer BiH, te da se u Ustav ugrade mehanizmi za zaštitu ljudskih prava. Pregovori su u januaru propali zbog nepostizanja dogovora o Predsjedništvu, odnosno Parlamentu BiH.


aleksandar vučić – Strana 14 – Istinomer Podcast\nFAKAT O Rezoluciji 1244 i porukama Tačiju na srpskom jeziku\n05.06.2019 06.06.2019 od Mihaela\nŠta piše u Rezoluciji 1244 i šta znači to što se u njoj pominje SR Jugoslavija, a ne Srbija? Kako je poslanica SNS-a Dušica Stojković 20 puta uvećala cenu sajta “Očistimo Srbiju“ nekadašnjeg ministra Olivera Dulića? Šta je Vučić rekao Tačiju, na srpskom jeziku? Odgovore saznajte u novoj epizodi serijala Fakat.\nCategories FakatTags aleksandar vučić, dušica stojković, Fakat, hašim tači, Kosovo, oliver dulić, rezolucija 1244, SNS\nFAKAT Neispunjena obećanja o Koridoru 10\n29.05.2019 30.05.2019 od Mihaela\nZa kada nam je sve predsednik Srbije obećavao završetak južnog kraka Koridora 10? Kolika je stvarna plata medicinskih sestara, a kolika je prema Aleksandru Vučiću? Kakva je veza između Vesića, Bastaća i starleta? Odgovore saznajte u novoj epizodi serijala Fakat.\nCategories FakatTags aleksandar vučić, dragan đilas, Fakat, goran vesić, koridor 10, marko bastać, medicinske sestre, plate\nFAKAT Od kineskih turista koji dnevno troše do 1.000 evra do top 10 ekonomija Evrope\n22.05.2019 23.05.2019 od Mihaela\nKoliko istine ima u izjavi predsednika Vučića da kineski turisti u Srbiji troše i do 1.000 evra po danu? Kako je Siniša Mali svrstao srpsku ekonomiju u top 10 ekonomija Evrope i da li je tačna njegova izjava da se po stopi rasta takmičimo sa zemljama u Evropi? Zašto je Aleksandar Vučić za ministra Zorana … DaljeFAKAT Od kineskih turista koji dnevno troše do 1.000 evra do top 10 ekonomija Evrope\nCategories FakatTags aleksandar vučić, ekonomija, Fakat, Kinezi, siniša mali, stopa rasta, turisti, Zoran Đorđević\n← Prethodni 1 … 13 14 15 16 Sledeći →


Ivan Ivanov prelazi u Bazel? : Nadlanu.com\nIvan Ivanov prelazi u Bazel?\nObjavljeno 1. jul 2013. / 10:34:04\nPrema pisanjima švajcarskih medija, čelnici Bazela planiraju da bugarskim internacionalcem nadomeste odlazak Aleksandra Dragovića u milanski Inter.\nPominje se da će transfer Ivanova iz Humske u Bazel stajati oko četiri miliona evra. Ivan Ivanov je u prošloj sezoni odigrao 41 utakmicu u svim takmičenjima, uz šest golova, a u Partizan je stigao leta 2011. godine iz ruske Alanije.\nPartizan bi sa Bugarinom mogao da uradi istu stvar kao i sa Stefanom Savićem pre dve godine. Iako su u klubu tvrdili da Savić nije na prodaju kao važan deo tima, prodat je Mančester sitiju samo nekoliko dana pre utakmice sa belgijskim Genkom u kvalifikacijama za Ligu šampiona.\nI sada se Ivanov pominje kao važan deo tima, ali bi mogao da napusti Partizan samo desetak dana pre prve utakmice u kvalifikacijama za Ligu šampiona.\nPrema informacijama nedeljnog Blika, čelnici Bazela planiraju da bugarskim internacionalcem nadomeste odlazak Aleksandra Dragovića u milanski Inter. Pominje se da će transfer Ivanova iz Humske u Bazel stajati oko četiri miliona evra. Ivan Ivanov je u prošloj sezoni odigrao 41 utakmicu u svim takmičenjima, uz šest golova, a u Partizan je stigao leta 2011. godine iz ruske Alanije. Partizan bi sa Bugarinom mogao da uradi istu stvar kao i sa Stefanom Savićem pre dve godine. Iako su u klubu tvrdili da Savić nije na prodaju kao važan deo tima, prodat je Mančester sitiju samo nekoliko dana pre utakmice sa belgijskim Genkom u kvalifikacijama za Ligu šampiona. I sada se Ivanov pominje kao važan deo tima, ali bi mogao da napusti Partizan samo desetak dana pre prve utakmice u kvalifikacijama za Ligu šampiona.\nPročitajte više: http://www.sportal.rs/news.php?news=104475\nfk partizanfudbalivan ivanov


Sport - Počinje sezona za odbojkaše Radničkog - Vesti iz Kragujevca i Šumadije - Pressek.rs\nPočinje sezona za odbojkaše Radničkog\nKragujevački Radnički prvi meč u novoj sezoni igra u subotičkoj hali „Dudova šuma“, u utorak, 15. septembra, od 19 sati, protiv značajno promenjene ekipe Spartaka.\n- I pored brojnih problema sa povređenim i bolesnim igračima, zadovoljni smo proteklim pripremnim periodom. Dobro se treniralo, a odigrali smo i par kontrolnih utakmica koje su pokazale da smo na pravom putu. Drago nam je i da su se novi igrači jako brzo adaptirali na novu sredinu, što im doduše i nije bilo teško, s obzirom da je većina njih već imala priliku da sarađuje sa trenerom Kobiljskim. Očekuje nas definitivno zanimljiva sezona u Super ligi, u kojoj ćemo nastojati da se borimo za sam vrh tabele, ocenio je protekli period priprema Nemanja Opačić, prvi asistent trenera Dragana Kobiljskog.\nRadnički je pred ovu sezonu sklopio kvalitetan tim, koji sigurno može parirati glavnim konkurentima za oba domaća trofeja, prevashodno novosadskoj Vojvodini, ekipi koja godinama unazad drži primat na srpskoj odbojkaškoj sceni.\n- Verujem da imamo kvalitet za sam vrh tabele, ali je to potrebno opravdati na terenu. Čini mi se da će liga biti slabija nego prošle sezone. Vojvodina tu deluje nekako najstabilnije, s obzirom da je zadržala ekipu iz prošle sezone. Dobili su nas nedavno na turniru u Novom Sadu, ali su ipak zvanične i prijateljske utakmice dva potpuno različita sveta, tako da se nadam da ćemo uspeti da im pariramo u toku prvenstvene trke, napominje Nemanja Dukić, novi kapiten kragujevačkog tima.\nSubotičani su u pauzi između dve takmičarske sezone pretrpeli značajne promene u svom sastavu. Ekipu su napustili prošlosezonski starteri Arsenoski, Veselinović, Radosavljević i Nedeljković, a kao zamene dovedeni su tehničar Ivan Marković, srednji bloker Nikola Pavlović i korektor Miloš Nadaždin.\n- Nemamo puno informacija o ekipi Spartaka. Znamo da su značajno promenili ekipu u odnosu na prošlu sezonu i to je sve. U svakom slučaju, za nas je od velike važnosti da dobro startujemo i steknemo neophodno samopouzdanje za dalji tok takmičenja, poručuje Dukić.


Beograd (28. avgust 2017.) - Prema prvim procenama šteta od suše u ratarskim kulturama biće oko 600 miliona evra, kaže direktor Žita Srbije Vukosav Savković i dodaje da je neophodno ulagati u sisteme za navodnjavanje.\n"Kod suncokreta smo izgubili oko 525 miliona evra od očekivanog roda", rekao je Savković za RTS i dodao da manji prinos roda neće uticati na cenu te robe na tržištu, jer su žitarice berzanska roba.\n"Suša nije globalna, već lokalna i pogodila je srednji tok Dunava. Srbija najviše pogođena, a ostale zemlje samo delimično. Na svetskom tržištu imamo trenutno pada cena kukuruza i pšenice", naglasio je on.\nPojašnjava da cena u Srbiji ne može biti veća od cene na svetskom tržištu, jer bi odmah počeo uvoz tih žitarica.\n"U ovakvoj godini bi prosečni prinosi sa navodnjavanjem bili veći dva i po puta. Neophodno ulagati u sisteme za navodnjavanje. Država da napravi kanale i obezbedi vodu i proizvođači da nabave opremu od kanala do njiva", zaključio je on.\n:: AgroVizija Portal :: ŠTETA OD SUŠE KOD RATARSKIH PROIZVODA 600 MILIONA EVRA ::


Stanija: Nameštaju mi aferu sa prostitucijom – Nadlanu.com\nStanija: Nameštaju mi aferu sa prostitucijom\nObjavljeno 16. apr 2015. / 14:41:43\nStanija Dobrojević je nehotice ponovo postala centralna tema kuloarskih priča, ali ovaj put razlog je malo ozbiljnije prirode. Naime, u medjima je osvanula vest da se Stanija, pod pseudonimom Ava, nalazi na sajtu za eskort dame u Dubaiju.\nStanija je provokativna, objavljuje seksepilne fotografije koje nisu zaštićenje od preuzimanja,li, da li je to razlog da se proglasi eskort damom? Na sajtu za eskort pratnju inače postoji nekoliko profila koji su sa Stanijinim slikama, te je i više nego očigledno da se ne radi o njoj. Ipak, novinari Sveta su pozvali Staniju koja im je rekla da je ovo strašno i da joj neko pakuje aferu.Naravno da se obratila advokatima da bi zaštitila svoja prava, a ovo je njeno saopštenje.\nSAOPŠTENjE ZA JAVNOST – DEMANTI urednicima, novinarima…\nDana 16.aprila 2015.godine u dnevnom listu “KURIR”, na stranama 2, 3, 4, i 5 objavljeni su tekstovi sa naslovom “Staniju iznajmljuju u Dubaiju za 500 dolara” i “Stanija: samo tri dana sam bila u Dubaiju!”, koji se odnose na našeg vlastodavca Staniju Dobrojević, a koju zastupa advokatska kancelarija “Aleksić sa saradnicima” iz Novog Sada.\nNavedeni tekstovi, koje su od “KURIR”-a preuzeli i drugi mediji, su neistiniti i predstavljaju običan plod mašte kako autora, tako i urednika dnevnog lista “KURIR”, zbog čega obaveštavamo javnost da Stanija Dobrojević nije dala nikakavpovod za pisanje i objavljivanje tekstova i fotografija ovakve sadržine i da su sve slike koje se nalaze na sajtovima sa inostranim domenom skinute sa interneta, nakon čega su napravljeni lažni profili, bez bilo kakve dozvole naše stranke. To što je neko javna ili medijska ličnost i zvezda u estradnim krugovima, nikako ne može da bude razlog da se o njemu u medijima pišu neistine, a sve u cilju povećanja tiraža novina.\nShodno navedenom, u oba teksta objavljena u dnevnom listu “KURIR”, iznose se samo netačne i neproverene informacije koje predstavljaju veliki udarac na ugled iprofesionalnu karijeru tužilje, s obzirom da je tužilja javna ličnosti. U konkretnom slučaju izražena je neprimerenost slobode izražavanja tuženih objavljivanjem.napred navedenih informacija. Jedino što je istina u navedenim novinskim činjenica, da se tuženi nisu, pridržavali Zakona o javnom informisanju, nitiosnovnih pravila i standarda novinarske struke i profesije.\nNedopustivo je u današnje vreme da urednici i sami autori novinskih tekstova-novinari samo iz razloga povećanja tiraža i privlačenja čitalaca, pišu, odobravaju iobjavljuju ovako neistinite tekstove i fotografije sa apsolutno neosnovanim optužbama na račun Stanije Dobrojević. Čitanjem navoda iz spornih tekstova, može se zaključiti da isti predstavljaju ništa drugo nego samo običan plod mašte autora, a sve kako bi se proizvele teške posledice, kako na profesionalni, tako i na privatni ugled Stanije Dobrojević, kao i na odnos društva prema njoj.\n9 jednostavnih načina da se ogrebeš za diskretan seks (SAMO ZA DEVOJKE)


Izvestilac za Kosovo: Nema razloga za odlaganje viza za Prištinu, ukinuti takse Beogradu - Kosovo Online\n6. Novembar 2019. • 13:28\nNovi izvestilac za Kosovo u Evropskom parlamentu Viola fon Kramon Taubadel, u intervjuu za Gazetu Ekspres govorila je o liberalizaciji viza na Kosovu, stavu Francuske, obnavljanju dijaloga između Prištine i Beograda i o ideji prekrajanja granica i zamene teritorija.\nIzvestilac o Kosovu u Evorpskom parlamentu Viola fon Kramon Taubadel kaze da svako ko uđe u novu vladu trebalo bi da se bavi pitanjem dijaloga između Kosova i Srbije, ukazujući da dijalog ne zavisi samo od jednog političkog lidera.\nTakse koje je Priština uvela Beogradu trebalo bi ukinuti, smatra ona jer niko ne profitira od sprovođenja takve odluke.\nOna smatra da je učešće SAD-a izuzetno potrebno u dijalogu, međutim naglašava da trenutna administracija u Vašingtonu ne veruje da bi u proces trebalo da budu uključene sve strane.\n"SAD u poslednje vreme nisu previše aktivne u dijalogu i biće potrebno da budu za stolom, ali trenutna administracija ne veruje u multilateralizam, mada bi to bio jedini način da se stabilizuje region, “rekla je Viola fon Kramon Taubadel.\nOna navodi da se oštro protivi prekrajanju granica i zameni teritorija jer bi takva ideja imala posledice za ceo Balkan, a takođe i za EU, i nada se da će ta ideja nestati vrlo brzo sa stola za pregovore.\n„Razmena teritorija je loš način da se pristupi situaciji, ne samo u regionu, već i u Evropi uopšte. Oštro sam protiv takve ideje i ona može imati loše posledice za ceo region i šire. Nadam se da će uskoro biti potpuno dijaloga. Ako počnemo da postavljamo granice na etničkoj osnovi, to će imati strašne posledice po celu Evropu", pecizira ona.\nViola fon Kramon Taubadel kaže da nema razloga za odlaganje ukidanja viznog režima za građane Kosova, a prema njenim rečima, oni koji pokušavaju da produže ovaj proces šalju veoma lošu poruku.\n„Pitanje liberalizacije viza za Kosovo je u rukama saveta. Komisija je potvrdila pre više od godinu dana da je Kosovo ispunilo uslove, Evropski parlament je u više navrata pozvao na liberalizaciju viza, a to pitanje se i dalje razmatra u Savetu. Očigledno nema razloga za dalja odlaganja, pa žele dalje odlagati odluku. To šalje veoma lošu poruku ", rekla je ona.\nPrema njenim rečima, uslovi za liberalizaciju bili su postavljeni ranije i nije korektno kasnije praviti promene. Ona je istakla da nema razloga za dalja odlaganja, te da ne treba odbiti liberalizaciju viza, niti proces proširenja uopšte.\n“Uslovi za proces liberalizacije viza bili su postavljeni ranije, nije u redu da se oni kasnije menjaju “, rekla je Viola fon Kramon Taubadel.\nUpitana kakav je stav nemačkih poslanika u Evropskom parlamentu o pitanju liberalizacije Kosova, Viola fon Kramon Taubadel kaže da većina nemačkih stranaka podržava ukidanje viza za Kosovo, osim AfD.\n„Međutim, vladajuća koalicija CDU/CSU podeljena je po tom pitanju, a neki su glasali protiv toga u Evropskom parlamentu prošle godine", navela je ona.\nIzvestilac za Kosovo u ovom intervjuu oštro je kritikovala stav Francuske o pitanju vizne liberalizacije za građane Kosova, rekavši da je pristup zavničnog Pariza štetan za sve zemlje Zapadnog Balkana.\nKramon Taubadel kaže da je Francuska u pravu kada je u pitanju potreba za unutrašnjom reformom u EU, a što se tiče proširenja, međutim, kaže da se ne mogu ne ispuniti data obećanja.\n„Kosovo ima problema i treba mnogo raditi na vladavini zakona i borbi protiv organizovanog kriminala, naravno, treba postići puno napretka, ali ne možemo promeniti uslove usred procesa. U ovom slučaju, moramo uveriti Francusku da je njihova taktika vrlo štetna za zemlje Zapadnog Balkana.\nFrancuska je u pravu u smislu da je potrebna reforma institucija EU i verovatno ceo proces proširenja, ali ne možemo usput da pogazimo svoja ranija obećanja, rekla je nemačka poslanica.\nNemačka je jedna od država članica EU koja snažno podržava Kosovo u smislu vizne liberalizacije.\nTokom nedavne posete Prištini nemački poslanik Peter Beier najavio je da bi ukidanje viznog režima moglo biti božićni poklon, ali Francuska i dalje zauzima drugačiju poziciju.\nU ranijem odgovoru Gazeti Ekpres, diplomatski izvori u Parizu pokazali su da je stav Francuske da Kosovo još nije ispunilo uslove za viznu liberalizaciju, posebno pozivajući se na vladavinu zakona i borbu protiv organizovanog kriminala i korupcije, dodajući da određene druge države članice imaju isti stav.\nvizna liberalizacija EU Kosovo\nI ja sam protiv prekrajanja granica, Kosmet je dakle deo Srbije.\nPacoli: Narednih meseci vizna liberalizacija za građane Kosova\nNarednih meseci doći će do liberalizacije viznog režima za građane Kosova, izjavio je lider Alijanse za Novo Kosovo (ANK) Bedžet Pacoli, prenosi Ljajmi.\nLiberalizacija viznog režima tek nakon ispunjavanja uslova


Ministar unutrašnjih poslova Aleksandar Vulin izjavio je danas da su pripadnici policije u Novom Sadu efikasnom akcijom rasvetlili napad na novinara Daška Milinovića.\n– Napad se desio u 6.45 ujutru, a već oko 13.09 uhapšen je prvi napadač. Za drugim napadačem, čiji je identitet takođe poznat, intenzivno se traga, kao i za organizatorima i naručiocima o kojima takođe imamo saznanja – rekao je ministar Vulin.\nMinistar je naglasio da novinari zaslužuju posebnu pažnju.\n– Mi i na ovaj način pokazujemo koliko nam je važno da svako u našoj zemlji bude siguran i bezbedan, a da novinari mogu nesmetano da rade svoj posao. Nikakve siledžije ih u tome neće sprečiti – rekao je Vulin.\nPrevious articleCena bitkoina dostigla rekordnih 62.575 USD\nNext articleBANAT: Migrant napao dva dečaka, roditelji brinu za bezbednost dece!